title: Proposta għal deċiżjoni tal-Kunsill li tawtorizza lir-Repubblika Taljana biex tapplika miżuri ta' deroga mill-Artikoli 26(1)(a) u 168 tad-Direttiva 2006/112/KE dwar is-sistema komuni ta' taxxa fuq il-valur miżjud (Il-verżjoni Taljana biss hija awtentika)

text:
Avviż Legali Importanti

|

52007PC0238

	[pic] | KUMMISSJONI TAL-KOMUNITAJIET EWROPEJ |Brussel 7.5.2007KUMM(2007) 238 finaliProposta għalDEĊIŻJONI TAL-KUNSILLli tawtorizza lir-Repubblika Taljana biex tapplika miżuri ta' deroga mill-Artikoli 26(1)(a) u 168 tad-Direttiva 2006/112/KE dwar is-sistema komuni ta' taxxa fuq il-valur miżjud (Il-verżjoni Taljana biss hija awtentika)(preżentata mill-Kummissjoni)MEMORANDUM TA’ SPJEGAZZJONIIL-KUNTEST TAL-PROPOSTA |110 | Ir-raġunijiet għall-proposta u l-għanijiet tagħha Skond l-Artikolu 395(1) tad-Direttiva 2006/112/KE tat-28 ta' Novembru 2006 dwar is-sistema komuni ta' taxxa fuq il-valur miżjud, il-Kunsill, bi qbil unanimu fuq proposta mill-Kummissjoni, jista' jawtorizza lil kwalunkwe Stat Membru li japplika miżuri speċjali ta' deroga mid-Direttiva msemmija biex iħaffef il-proċedura ta' ħlas tat-taxxa jew biex iwaqqaf milli jsiru ċerti tipi ta' evażjoni tat-taxxa. Permezz ta' ittra rreġistrata mas-Segretarjat Ġenerali tal-Kummissjoni, l-Italja talbet awtorizzazzjoni biex iddaħħal miżuri ta' deroga mill-Artikoli 26(1)(a) u 168 tad-Direttiva 2006/112/KE. B'konformità ma' l-Artikolu 395(2) tad-Direttiva 2006/112/KE, il-Kummissjoni għarrfet lill-Istati Membri l-oħra bit-talba mressqa mill-Italja fit-28 ta' Frar 2007. Fl-21 ta' Novembru 2006, il-Kummissjoni nnotifikat lill-Italja li kienet irċeviet l-informazzjoni kollha li kienet tqisha meħtieġa għall-valutazzjoni tat-talba tagħha. |120 | Il-kuntest ġenerali L-Artikolu 168 tad-Direttiva 2006/112/KE jistipula li persuna taxxabbli hija intitolata li tnaqqas il-VAT dovuta mix-xiri ta' merkanziji jew servizzi għall-iskopijiet tat-tranżazzjonijiet taxxabbli. Skond l-Artikolu 26(1)(a) ta' l-istess Direttiva, sabiex tkun deduċibbli l-VAT fuq merkanzija li tifforma parti mill-assi ta' negozju, l-użu tal-merkanzija għal skopijiet privati għandu jitqies bħala provvista ta' servizzi. Din is-sistema tippermetti l-ħlas lura tal-VAT fuq ix-xiri inizjali ta' assi li jintużaw sew fin-negozju sew għal skopijiet privati, iżda biex ikun żgurat li l-konsum finali jiġi intaxxat, l-użu privat jitqies bħala provvista ta' servizzi, u l-VAT rispettiva ma tistax tittieħed lura minn persuni mhux taxxabbli. Fil-każ ta' vetturi bil-mutur, għal raġunijiet varji l-applikazzjoni ta' din is-sistema hija diffiċli, fuq kollox għax mhux faċli li ssir distinzjoni ċara bejn l-użu professjonali u dak privat. Fejn jinżamm kont ta' l-użi tal-vetturi, is-segwiment u l-verifika jikkostitwixxu piż żejjed kemm fuq in-negozju kif ukoll fuq l-amministrazzjoni. Minħabba l-għadd kbir ta' vetturi kkonċernati, saħansitra l-evitar individwali tat-taxxa fuq skala żgħira huwa kapaċi jilħaq somom sinifikanti. Bħala alternattiva għas-sistema stipulata mid-Direttiva, l-awtoritajiet tat-taxxa Taljani talbu awtorizzazzjoni biex sempliċement jillimitaw perċentwal stabbilit tat-tnaqqis inizjali, u biex bħala kumpens ineħħu l-obbligu li n-negozji jiddikjaraw it-taxxa marbuta ma' l-użu privat. Il-vantaġġ ta' dan huwa li s-sistema titħaffef għal kull parti kkonċernata, filwaqt li jiġi żgurat il-ġbir ta' perċentwal tat-taxxa li mingħajr din il-miżura seta' ġie evitat. Il-perċentwal ta' limitu mitlub mill-Italja huwa 60%. Din iċ-ċifra hija bbażata fuq ir-riċerka li għamlet l-Italja stess, u, fit-termini tal-proposta, tkun irreveduta wara sentejn flimkien ma' l-andament tad-deroga stess. Is-sistema l-ġdida se tkun applikabbli għan-negozji kollha fejn il-vetturi ma jintużawx esklussivament għal skopijiet kummerċjali. Li kieku n-negozji kienu jistgħu jagħżlu li ma japplikawx din is-sistema, il-vantaġġ ta' rata fissa waħdanija u sempliċi jintilef. Madankollu, ċerti vetturi kieku jiġu esklużi mir-restrizzjoni fuq id-dritt tat-tnaqqis, u għaldaqstant ikunu ttrattati skond ir-regoli normali. Bħala l-ewwel pass, tiġi eskluża kull vettura b'aktar minn 9 postijiet (inkluż dak tas-sewwieq) u li taqbeż ċertu piż. Dan jillimita l-applikazzjoni ġeneralment għall-karozzi, vannijiet, trakkijiet, muturi u mowpeds. Barra minn hekk, huma esklużi wkoll mir-restrizzjoni dawn li ġejjin, jidħlux jew le fil-kuntest ta' l-applikazzjoni u irrispettivament jekk ikunx hemm użu privat: il-vetturi li huma l-proprjetà ta' negozji li l-attività kummerċjali tagħhom hija x-xiri u l-bejgħ ta' vetturi; il-vetturi mixtrijin għall-kiri, bl-opzjoni ta' xiri jew mingħajrha; it-taxis, il-vetturi użati għat-tagħlim minn skejjel tas-sewqan, u l-vetturi użati minn rappreżentanti kummerċjali. |130 | Dispożizzjonijiet eżistenti fil-qasam tal-proposta Jeżistu jew kienu jeżistu derogi oħrajn li jillimitaw id-dritt għat-tnaqqis tal-VAT marbuta mal-vetturi. Bħalissa r-Renju Unit għandu deroga li tippermetti limitazzjoni ta' 50% tad-dritt ta' kerrej taxxabbli (bl-opzjoni ta' xiri jew mingħajrha) li jnaqqas it-taxxa fuq il-kiri ta' vetturi ta' passiġġieri għall-użu kummerċjali fejn il-karozza tintuża wkoll għal skopijiet privati. Ir-Renju Unit għandu wkoll l-awtorizzazzjoni biex ma jqisx l-użu privat ta' tali vetturi bħala provvista taxxabbli. L-Artikolu 176 tad-Direttiva 2006/112/KE jistipula li l-Kunsill għandu jiddetermina l-infiq li minnu tkunx deduċibbli l-VAT. Sakemm il-Kunsill ma jagħmilx dan, jawtorizza lill-Istati Membri li jkomplu japplikaw l-eżenzjonijiet li kienu fis-seħħ fl-1 ta' Jannar 1979. Għaldaqstant, hemm għadd ta' dispożizzjonijiet ta' "status quo" li jillimitaw id-dritt tat-tnaqqis marbut mal-vetturi bil-mutur. |141 | Il-konsistenza ma' politiki u għanijiet oħra ta' l-Unjoni Mhux applikabbli. |IL-KONSULTAZZJONI MAL-PARTIJIET INTERESSATI U L-EVALWAZZJONI TA' L-IMPATT |Il-konsultazzjoni mal-partijiet interessati |219 | Mhux rilevanti. |Il-ġbir u l-użu ta' għarfien espert |229 | Ma kienx hemm ħtieġa ta' għarfien espert estern. |230 | L-evalwazzjoni ta' l-impatt L-għan ta' din il-proposta huwa li jindirizza l-evitar tat-taxxa fuq il-valur miżjud u li jħaffef il-proċedura ta' l-intaxxar, u għaldaqstant għandu impatt potenzjonali pożittiv. Is-soluzzjoni tqieset mill-Italja bħala miżura xierqa, u hija simili għal derogi oħrajn ta' l-imgħoddi u tal-lum. Il-miżura mitluba tixbah ukoll il-proposta tal-Kummissjoni li tinsab fil–Komunikazzjoni COM(2004)728, li tinkludi regoli dwar liema forom ta' nfiq jistgħu jkunu soġġetti għal limitazzjoni fuq id-dritt għat-tnaqqis. |L-ELEMENTI ġURIDIċI TAL-PROPOSTA |305 | Sinteżi ta' l-azzjoni proposta Awtorizzazzjoni biex l-Italja tapplika miżura ta' deroga mill-Artikolu 168 tad-Direttiva 2006/112/KE, sabiex tillimita d-dritt ta' persuna taxxabbli li tnaqqas il-VAT fuq l-infiq marbut ma' vetturi bil-mutur fejn il-vettura ma tintużax esklussivament għal skopijiet kummerċjali. Fejn id-dritt għat-tnaqqis ikun ġie limitat, permezz ta' deroga mill-Artikolu 26(1)(a), il-persuna taxxabbli ma jkollhiex tiddikjara t-taxxa fuq l-użu privat tal-vettura. Din il-miżura hija ristretta għall-vetturi li jkollhom inqas minn ċertu għadd ta' postijiet u li jkunu ta' inqas minn ċertu piż, filwaqt li huwa pprovdut għadd limitat ta' eċċezzjonijiet speċifikati. Ir-restrizzjoni hija stabbilita f'rata fissa ta' 60%, u r-rata u l-ħtieġa tal-miżura ta' deroga għandhom ikunu rriveduti u rappurtati mill-Italja wara sentejn esperjenza ta' l-applikazzjoni tad-deroga. Id-Deċiżjoni tiskadi fl-iktar data kmieni speċifikata minnha, jew fid-data meta jidħlu fis-seħħ regoli Komunitarji dwar limitazzjonijiet tad-dritt għat-tnaqqis f'dan il-qasam. |310 | Il-bażi legali L-Artikolu 395(1) tad-Direttiva tal-Kunsill 2006/112/KE tat-28 ta' Novembru 2006 dwar is-sistema komuni ta' taxxa fuq il-valur miżjud. |329 | Il-prinċipju tas-sussidjarjetà Il-proposta taqa' taħt il-kompetenza esklussiva tal-Komunità. Il-prinċipju tas-sussidjarjetà għalhekk ma japplikax. |Il-prinċipju tal-proporzjonalità Il-proposta tikkonforma mal-prinċipju tal-proporzjonalità għar-raġunijiet li ġejjin: |331 | Din id-Deċiżjoni tikkonċerna awtorizzazzjoni mogħtija lil Stat Membru fuq it-talba tiegħu stess u ma timplika l-ebda obbligu. |332 | Minħabba l-ambitu ristrett tad-deroga, il-miżura speċjali hija proporzjonata ma' l-għan li għandu jinkiseb. |L-għażla ta' l-istrumenti |341 | L-istrumenti proposti: oħrajn. |342 | Mezzi oħra ma jkunux tajbin għar-raġunijiet li ġejjin: Skond l-Artikolu 395 tad-Direttiva tal-Kunsill 2006/112/KE dwar is-sistema komuni ta' taxxa fuq il-valur miżjud, deroga mir-regoli komuni tal-VAT hija possibbli biss bl-awtorità tal-Kunsill li jaġixxi b'mod unanimu fuq proposta mill-Kummissjoni. Deċiżjoni tal-Kunsill hija l-uniku strument xieraq għax tista' tiġi indirizzata lil Stat Membru individwali. |L-IMPLIKAZZJONI GħALL-BAġIT |409 | Din il-proposta ma għandha l-ebda implikazzjoni għall-baġit tal-Komunità. |INFORMAZZJONI ADDIZZJONALI |Klawżola ta' analiżi/reviżjoni/estinzjoni awtomatika |531 | Il-proposta tinkludi klawżola ta' analiżi. |533 | Il-proposta tinkludi klawżola ta' estinzjoni. |1.  Proposta għalDEĊIŻJONI TAL-KUNSILLli tawtorizza lir-Repubblika Taljana biex tapplika miżuri ta' deroga mill-Artikoli 26(1)(a) u 168 tad-Direttiva 2006/112/KE dwar is-sistema komuni ta' taxxa fuq il-valur miżjudIL-KUNSILL TA' L-UNJONI EWROPEA,Wara li kkunsidra t-Trattat li jistabbilixxi l-Komunità Ewropea,Wara li kkunsidra d-Direttiva tal-Kunsill 2006/112/KE tat-28 ta' Novembru 2006 dwar is-sistema komuni ta' taxxa fuq il-valur miżjud[1], u b'mod partikolari l-Artikolu 395(1) tagħha,Wara li kkunsidra l-proposta mill-Kummissjoni[2],Billi:(1) F'ittra datata d-9 ta' Ottubru 2006 u li ġiet irreġistrata mas-Segretarjat Ġenerali tal-Kummissjoni l-11 ta' Ottubru 2006, l-Italja talbet awtorizzazzjoni biex iddaħħal miżuri ta' deroga mid-dispożizzjonijiet tad-Direttiva 77/388/KEE (issa d-Direttiva 2006/112/KE) li jirregolaw id-dritt ta' persuna taxxabbli li tnaqqas il-VAT imħallsa fuq ix-xiri, kif ukoll mid-dispożizzjonijiet li jistipulaw li tkun iddikjarata t-taxxa fuq assi kummerċjali użati għal skopijiet privati.(2) B’konformità ma' l-Artikolu 395(2) tad-Direttiva 2006/112/KEE, il-Kummissjoni għarrfet lill-Istati Membri l-oħra bit-talba magħmula mill-Italja permezz ta' ittra datata t-28 ta' Frar 2007. B'ittra datata l-21 ta' Novembru 2006, il-Kummissjoni nnotifikat lill-Italja li kellha l-informazzjoni kollha li kkunsidrat meħtieġa biex tivvaluta t-talba.(3) L-Artikolu 168 tad-Direttiva 2006/112/KE jistabbilixxi d-dritt ta' persuna taxxabbli li tnaqqas il-VAT intaxxata fuq provvisti ta' merkanzija u servizzi rċevuti minnha għall-użu fit-tranżazzjonijiet taxxabbli tagħha. L-Artikolu 26(1)(a) ta' l-istess Direttiva tistipula li tiġi ddikjarata l-VAT meta assi kummerċjali jintuża b'mod privat.(4) Huwa diffiċli li jiġi identifikat preċiżament l-użu privat ta' vetturi, u anki fejn dan huwa possibbli, il-mekkaniżmu meħtieġ spiss joħloq xkiel kbir. Taħt il-miżuri mitluba, l-ammont ta' VAT fuq l-infiq eliġibbli għat-tnaqqis marbut mal-vetturi li ma jintużawx esklussivament għal skopijiet kummerċjali għandu jkun stabbilit f'rata perċentwali fissa, b'ċerti eċċezzjonijiet. Abbażi ta' l-informazzjoni disponibbli bħalissa, l-awtoritajiet Taljani jidhrilhom li rata ta' 40% tkun ġustifikabbli. Fl-istess ħin, biex ikun evitat l-intaxxar doppju, għandu jkun sospiż l-obbligu li jittieħed kont tal-VAT fuq l-użu privat ta' vettura, fejn din tkun soġġetta għal din ir-restrizzjoni. Dawn il-miżuri jistgħu jkunu ġġustifikati mill-ħtieġa li titħaffef il-proċedura ta' ħlas tal-VAT u li jitwaqqaf l-evażjoni tat-taxxa li ssir permezz ta' kontabilizzar ħażin.(5) Dawn il-miżuri ta' deroga għandu jkollhom limitu ta' żmien, sabiex tkun permessa evalwazzjoni ta' l-effettività tagħhom u tal-perċentwal xieraq, billi l-perċentwal propost huwa bbażat fuq tagħrif inizjali dwar l-użu kummerċjali.(6) Id-29 ta' Ottubru 2004, il-Kummissjoni ressqet proposta għal Direttiva tal-Kunsill li temenda d-Direttiva 77/388/KEE, issa 2006/112/KE, rigward id-dritt għat-tnaqqis tal-VAT[3]. Il-miżura ta' deroga għandha tintemm mad-dħul fis-seħħ tad-Direttiva proposta, jekk dan isir qabel id-data speċifikata fid-Deċiżjoni,ADOTTA DIN ID-DEĊIŻJONI:Artikolu 1B'deroga mill-Artikolu 168 tad-Direttiva 2006/112/KE, l-Italja b'dan tingħatalha awtorizzazzjoni biex tillimita għal 40% id-dritt tat-tnaqqas tal-VAT imposta fuq l-infiq marbut mal-vetturi bil-mutur li ma jintużawx esklussivament għal skopijiet kummerċjali.Artikolu 2B'deroga mill-Artikolu 26(1)(a) tad-Direttiva 2006/112/KE, l-Italja obbligata li ma tqisx bħala provvista intaxxabbli ta' servizzi l-użu ta' vetturi inklużi fl-assi ta' negozju ta' persuna taxxabbli, fejn il-vettura kkonċernata tkun soġġetta għar-restrizzjoni tad-dritt tat-tnaqqis skond din id-Deċiżjoni.Artikolu 3L-infiq marbut ma' vetturi huwa eskluż mir-restrizzjoni tad-dritt tat-tnaqqis kif awtorizzata minn din id-Deċiżjoni jekk il-vettura kkonċernata taqa' fi kwalunkwe waħda minn dawn il-kategoriji li ġejjin:2.  il-vettura tifforma parti mill-istokk ta' merkanzija tal-persuna taxxabbli fl-attività tagħha;3.  il-vettura tintuża bħala taxi;4.  il-vettura tintuża għat-tagħlim minn skola tas-sewqan;5.  il-vettura tintuża għall-kiri, bl-opzjoni ta' xiri jew mingħajrha;6.  il-vettura tintuża minn rappreżentanti kummerċjali.Artikolu 4L-infiq irrelatat għandu jkopri x-xiri ta' vettura, inklużi kuntratti ta' assemblaġġ u simili, il-manifattura, l-akkwist intrakomunitarju, l-importazzjoni, il-kiri (bl-opzjoni ta' xiri jew mingħajrha), it-tiswija jew il-manutenzjoni, u l-infiq fuq provvisti jew servizzi li jsiru b'rabta mal-vetturi u ma' l-użu tagħhom, inklużi l-lubrikanti u l-fjuwil.Artikolu 5L-Artikolu 1 u 2 għandhom japplikaw għal kull vettura bil-mutur (minbarra t-tratturi li jintużaw fl-agrikoltura jew fil-forestrija) li tintuża normalment biex twassal persuni jew merkanzija permezz tat-toroq, b'massa massima awtorizzata ta' mhux aktar minn 3 500 kilogramm u li jkollha mhux aktar minn tmien postijiet minbarra dak tas-sewwieq.Artikolu 6Evalwazzjoni ta' l-ewwel sentejn applikazzjoni ta' din id-Deċiżjoni, inkluża reviżjoni tal-perċentwal ta' limitu applikat, għandha tiġi ssottomessa lill-Kummissjoni sentejn wara l-addozzjoni ta' din id-Deċiżjoni, u f'kull każ qabel l-31 ta' Diċembru 2009.Artikolu 7Din id-Deċiżjoni tiskadi fid-data tad-dħul fis-seħħ ta' regoli Komunitarji li jiddeterminaw l-infiq marbut mal-vetturi bil-mutur li m'għandux ikun eliġibbli għal tnaqqis totali tat-taxxa fuq il-valur miżjud, jew l-iktar tard sal-31 ta' Diċembru 2010.Artikolu 8Din id-Deċiżjoni hija indirizzata lir-Repubblika Taljana.Magħmula fi Brussell,Għall-KunsillIl-President [1] ĠU L 347, 11.12.2006, p. 1.[2] ĠU C […], […], p. […].[3] ĠU C 24, 29.1.2005, p. 10. COM(2004)728.


               IL-KUMMISSJONI EWROPEA
            Brussell, 21.8.2015
            COM(2015) 389 final
            2015/0180(NLE)
            Proposta għal
            DEĊIŻJONI TAL-KUNSILL
            li tistabbilixxi l-pożizzjoni li għandha tadotta l-Unjoni waqt it-12-il Assemblea Ġenerali tal-OTIF fejn jidħlu ċertu emendi fil-Konvenzjoni dwar it-Trasport Internazzjonali bil-Ferrovija (il-COTIF) u fl-Appendiċijiet tagħha

               MEMORANDUM TA’ SPJEGAZZJONI

               1.IL-KUNTEST TAL-PROPOSTA

               •Ir-raġunijiet tal-proposta u l-għanijiet tagħha

                  Id-Deċiżjoni tal-Kunsill li qed tiġi proposta għanda l-għan li tistabbilixxi l-pożizzjoni tal-Unjoni Ewropea waqt it-12-il Assemblea Ġenerali tal-Organizzazzjoni Intergovernattiva għat-Trasport Internazzjonali bil-Ferrovija (l-OTIF) li se ssir fid-29 u t-30 ta' Settembru 2015 rigward ċertu emendi fil-Konvenzjoni dwar it-Trasport Internazzjonali bil-Ferrovija (il-COTIF) kif ukoll ċertu emendi fl-Appendiċi D (Regoli Uniformi għall-Kuntratti tal-Użu tal-Vetturi fit-Traffiku Ferrovjarju Internazzjonali – CUV), l-Appendiċi F (Regoli Uniformi li jirrigwardaw il-Validazzjoni ta' Standards Tekniċi u l-Adozzjoni ta' Preskrizzjonijiet Tekniċi Uniformi applikabbli għall-Materjal tal-Ferroviji bl-intenzjoni li jintużaw mit-Traffiku Internazzjonali – APTU) u fl-Appendiċi G (Regoli Uniformi li jirrigwardaw l-Ammissjoni Teknika ta' Materjal tal-Ferroviji użat fit-Traffiku Internazzjonali – ATMF), li se ssir deċiżjoni dwarhom fl-Assemblea Ġenerali.

               •Il-konsistenza mad-dispożizzjonijiet attwali ta' politika fil-qasam ta' politika

                  L-emendi proposti fil-COTIF u fl-Appendiċijiet tiegħu relatati mad-dritt tal-Unjoni għandhom l-għan espliċitu li jiċċaraw il-kamp ta’ applikazzjoni tal-Appendiċijiet F u G kif ukoll ir-rwoli tad-detentur u tal-entità responsabbli għall-manutenzjoni f’konformità mal-liġi tal-UE, b’mod partikolari d-Direttiva dwar is-Sikurezza Ferrovjarja
                     1
                  .

               •Il-konsistenza ma' politiki oħrajn tal-Unjoni

                  L-emendi proposti fil-COTIF u fl-Appendiċijiet tiegħu ma għandhom l-ebda rabta diretta ma’ politiki oħra tal-Unjoni.

               2.IL-BAŻI ĠURIDIKA, IS-SUSSIDJARJETÀ U L-PROPORZJONALITÀ

               •Il-bażi ġuridika

                  L-emendi fil-COTIF u fl-Appendiċijiet tiegħu li trid tiddiskuti l-Assemblea Ġenerali tal-OTIF għandhom x'jaqsmu ma' regoli komuni li japplikaw għat-trasport internazzjonali lejn jew mit-territorju tal-Unjoni, jew li jgħaddi mit-territorju tal-Unjoni. Id-Deċiżjoni tal-Kunsill proposta għandha l-għan li tistabbilixxi l-pożizzjoni li għandha tiġi adottata f’isem l-Unjoni f’korp imwaqqaf bi ftehim, meta dak il-korp jintalab biex jadotta atti li jkollhom effetti legali. Għalhekk, il-bażi ġuridika tad-Deċiżjoni tal-Kunsill proposta hija l-Artikolu 91 tat-TFUE, flimkien mal-Artikolu 218(9) tat-TFUE.

               •Is-sussidjarjetà (għal kompetenza mhux esklużiva)

                  Il-Kummissjoni Ewropea tipproponi biss pożizzjoni tal-UE għall-emendi li għandhom rabta diretta mad-dritt tal-Unjoni, b’mod partikolari dwar is-sikurezza u l-interoperabbiltà ferrovjarja u għall-emendi editorjali li jaġġornaw id-denominazzjoni tal-Unjoni Ewropea f’konformità mat-Trattat ta’ Lisbona.

               •Il-proporzjonalità

                  L-emendi proposti fil-COTIF u fl-Appendiċijiet tiegħu jiċċaraw il-kamp ta’ applikazzjoni tal-Appendiċijiet F u G kif ukoll ir-rwoli tad-detentur u tal-entità responsabbli għall-manutenzjoni f’konformità mal-liġi tal-UE, b’mod partikolari d-Direttiva dwar is-Sikurezza Ferrovjarja. Il-pożizzjoni proposta tal-Unjoni tikkonforma għalkollox mal-pożizzjoni tal-Unjoni rappreżentata fil-25 sessjoni tal-Kumitat tar-Reviżjoni tal-OTIF bid-Deċiżjoni tal-Kunsill tal-24 ta’ Ġunju 2014 li tistabbilixxi l-pożizzjoni li għandha tiġi adottata f’isem l-Unjoni Ewropea f’dik is-sessjoni (2014/699/UE)
                     2
                  .

               •L-Għażla tal-istrument

                  Skont l-Artikolu 218(9) tat-TFUE, il-Kunsill għandu jadotta deċiżjoni fuq proposta tal-Kummissjoni jew tar-Rappreżentant Għoli tal-Unjoni għall-Affarijiet Barranin u l-Politika ta’ Sigurtà, biex jistabbilixxi l-pożizzjoni li għandha tieħu l-Unjoni f’korp li twaqqaf bi ftehim, meta dak il-korp jissejjaħ biex jadotta atti li jkollhom effetti legali.

               3.IR-RIŻULTATI TAL-EVALWAZZJONIJIET EX POST, IL-KONSULTAZZJONIJIET MAL-PARTIJIET KONĊERNATI U L-VALUTAZZJONIJIET TAL-IMPATT

               •L-evalwazzjonijiet ex-post / il-verifiki tal-adegwatezza tal-leġiżlazzjoni eżistenti

               Il-proposti għall-emendi fil-COTIF u fl-Appendiċijiet tiegħu ġew diskussi u vvutati waqt il-25 sessjoni tal-Kumitat tar-Reviżjoni tal-OTIF fil-25 u s-26 ta’ Ġunju 2014 jew, fejn tidħol ir-reviżjoni parzjali tal-Appendiċi B (Regoli Uniformi dwar il-Kuntratt tat-Trasport Internazzjonali ta’ Prodotti bil-Ferrovija — CIM), bi proċedura bil-miktub
                  3
               . Il-Kumitat tar-Reviżjoni adotta r-Rapport ta’ Spjegazzjoni Konsolidat bi proċedura bil-miktub
                  4
               . L-emendi fl-Appendiċi G (ATMF) u fl-Appendiċi D (CUV) ġew diskussi f'bosta laqgħat ta' gruppi ta' ħidma apposta fi ħdan l-Organizzazzjoni Intergovernattiva għat-Trasport Internazzjonali bil-Ferrovija (l-OTIF). Fil-laqgħat kollha ħadu sehem b'mod attiv il-Kummissjoni Ewropea, l-Aġenzija Ferrovjarja Ewropea (l-ERA) u għadd ta' Stati Membri. Fi gruppi ta’ ħidma speċifiċi fi ħdan l-OTIF, saru xi diskussjonijiet simili dwar l-Appendiċi B (CIM) u l-Appendiċi E (Regoli Uniformi dwar il-Kuntratt tal-Użu tal-Infrastruttura fit-Traffiku Ferrovjarju Internazzjonali — CUI) u fihom ħadu sehem il-Kummissjoni Ewropea u bosta Stati Membri iżda dawn ma wasslu għall-ebda proposti formali ta' emenda biex tadottaha t-12-il Assemblea Ġenerali. Barra minn hekk, il-Kummissjoni Ewropea organizzat grupp ta’ ħidma għall-Istati Membri tal-UE u għar-rappreżentanti tas-settur ferrovjarju li ddiskuta l-proposti għall-emendi li għamlu l-Istati Membri tal-UE u li ma kinux diskussi fil-25 sessjoni tal-Kumitat tar-Reviżjoni tal-OTIF.

               •Il-konsultazzjoni mal-partijiet konċernati

                  Ir-rappreżentanti tas-settur ferrovjarju bħall-Komunità tal-Kumpaniji tal-Infrastruttura u l-Ferroviji Ewropej (CER), il-Maniġers tal-Infrastruttura tal-Ferrovija Ewropea (EIM), il-Kumitat Internazzjonali tat-Trasport bil-Ferrovija (CIT), l-Unjoni Internazzjonali tal-Ferroviji (UIC), l-Assoċjazzjoni Ewropea tat-Trasport tal-Merkanzija Ferrovjarja (ERFA), l-Unjoni Internazzjonali tad-Detenturi tal-Vaguni (UIP) ipparteċipaw b’mod attiv fid-diskussjonijiet tal-laqgħat rilevanti msemmija hawn fuq.

               •Il-ġbir u l-użu tal-għarfien espert

                  Mhux applikabbli.

               •Il-valutazzjoni tal-impatt

                  L-emendi proposti fil-COTIF u fl-Appendiċijiet tiegħu li għandhom x'jaqsmu mad-dritt tal-Unjoni huma bbażati fuq il-leġiżlazzjoni eżistenti tal-Unjoni, għax din kienet mira espliċita tal-OTIF. Il-pożizzjoni li trid tadotta l-Unjoni tikkonforma għalkollox mal-pożizzjoni li adotta l-Kunsill għall-25 sessjoni tal-Kumitat tar-Reviżjoni tal-OTIF (id-Deċiżjoni tal-Kunsill 2014/699/UE). Din il-proposta ma kienet teħtieġ l-ebda valutazzjoni tal-impatt.

               •L-adegwatezza regolatorja u s-simplifikazzjoni

                  Mhux rilevanti.

               •Id-drittijiet fundamentali

                  Il-proposta ma għandha l-ebda konsegwenza fuq id-drittijiet fundamentali.

               4.L-IMPLIKAZZJONIJIET BAĠITARJI

                  Il-proposta ma għandha l-ebda implikazzjoni baġitarja.

               5.ELEMENTI OĦRAJN

               •Pjanijiet ta' implimentazzjoni u arranġamenti ta' monitoraġġ, evalwazzjoni u rappurtar

                  L-emendi adottati se jidħlu fis-seħħ skont id-dispożizzjonijiet rilevanti tal-COTIF. Ma hemm bżonn l-ebda arranġament ta' monitoraġġ, evalwazzjoni u rappurtar f'isem l-Unjoni Ewropea.

               •Dokumenti spjegatorji (għad-direttivi)

                  Mhux rilevanti.

               •Spjegazzjoni dettaljata tad-dispożizzjonijiet speċifiċi tal-proposta

               L-Unjoni ngħaqdet mal-COTIF f’Lulju tal-2011 bid-Deċiżjoni tal-Kunsill 2013/103/UE
                  5
               . Il-COTIF hu ftehim imħallat li għalih l-Unjoni u l-Istati Membri kollha huma partijiet kontraenti. L-Anness III tad-Deċiżjoni jistabbilixxi l-arranġamenti interni għall-Kunsill, l-Istati Membri u l-Kummissjoni fi proċedimenti skont l-OTIF. Fi kwistjonijiet ta’ kompetenza esklużiva tal-UE, l-UE tivvota bl-għadd tal-voti tal-Istati Membri kollha li huma assoċjati mal-COTIF. Hemm 26 Stat Membru tal-UE li huma wkoll Stati Membri tal-COTIF. Iżda wieħed mill-Istati Membri tal-UE ma rratifikax il-COTIF tal-1999 filwaqt li tliet Stati Membri tal-UE ma rtirawx id-dikjarazzjonijiet tagħhom dwar in-nuqqas ta' applikazzjoni tal-Appendiċijiet E (CUI), F (APTU) u G (ATMF) li kienu saru meta dawn l-Appendiċijiet kienu għadhom inkompatibbli mal-liġi tal-UE. Minħabba f'hekk, dawn l-Istati Membri tal-UE ma jistgħux jivvutaw dwar emendi li għandhom x'jaqsmu ma' dispożizzjonijiet li huma ma japplikawhomx. Fl-OTIF hemm 44 Stat Membru attiv (ġiet sospiża s-sħubija ta’ żewġ Stati li mhumiex Membri tal-UE sakemm jitreġġa' lura t-traffiku internazzjonali tal-ferrovija filwaqt li żewġ Stati li mhumiex Membri tal-UE tilfu d-drittijiet tal-vot tagħhom f’konformità mad-dispożizzjonijiet tal-COTIF).

               Skont l-Artikolu 34 tat-Titolu VI tal-COTIF, il-modifiki fil-Konvenzjoni nnifisha li ddeċidiet dwarhom l-Assemblea Ġenerali għandhom jidħlu fis-seħħ għall-Partijiet Kontraenti kollha wara tnax-il xahar mill-approvazzjoni tagħhom minn żewġ terzi tal-Istati Membri għajr għal dawk li qabel id-dħul fis-seħħ ikunu għamlu dikjarazzjoni li mhumiex qed japprovaw dawn il-modifiki. Il-modifiki fl-Appendiċijiet għall-Konvenzjoni li ddeċidiet dwarhom l-Assemblea Ġenerali għandhom jidħlu fis-seħħ għall-Istati Membri kollha wara tnax-il xahar mill-approvazzjoni tagħhom minn nofs l-Istati Membri li ma jkunu għamlu l-ebda dikjarazzjoni dwar in-nuqqas ta’ applikazzjoni tal-Appendiċijiet rilevanti fl-intier tagħhom, għajr għal dawk li qabel id-dħul fis-seħħ ikunu għamlu dikjarazzjoni li mhumiex qed japprovaw dawn il-modifiki.

               Waqt l-adozzjoni ta’ modifika, l-Assemblea Ġenerali tista’ tagħmilha ċara li Stat Membru li jkun iddikjara n-nuqqas ta' approvazzjoni tiegħu u ma jkunx approva l-modifika fi żmien tmintax-il xahar minn meta din tidħol fis-seħħ, malli jiskadi dan il-perjodu, dan l-Istat ma jibqax Membru tal-OTIF.

               Meta d-deċiżjonijiet tal-Assemblea Ġenerali jkollhom x'jaqsmu mal-Appendiċijiet tal-Konvenzjoni, għandha tiġi sospiża l-applikazzjoni tal-Appendiċi kkonċernata fl-intier tagħha u meta jidħlu fis-seħħ id-deċiżjonijiet, għat-traffiku mal-Istati Membri u bejn l-Istati Membri li jkunu ddikjaraw nuqqas ta’ approvazzjoni tagħhom mal-modifiki tagħha.

               Minn meta jidħlu fis-seħħ il-modifiki fil-Konvenzjoni jew fl-Appendiċi tagħha, dawn isiru vinkolanti għall-Unjoni u għall-Istati Membri tagħha, u jsiru parti integrali mill-acquis tal-Unjoni.

               Skont l-Artikolu 38 tat-Titolu VII tal-COTIF, l-Unjoni Ewropea bħala organizzazzjoni reġjonali li ngħaqdet mal-COTIF, tista' teżerċita d-drittijiet li għandhom il-membri tagħha bis-saħħa tal-Konvenzjoni sa fejn dawn ikunu jkopru kwistjonijiet li hija kompetenti fihom.

               L-Anness tal-proposta tad-Deċiżjoni tal-Kunsill jipprovdi lista dettaljata tal-emendi previsti, u jispeċifika liema minnhom tista' taċċetta l-Unjoni kif ippreżentati mis-Segretarju Ġenerali waqt it-12-il Assemblea Ġenerali. Xi emendi previsti, b'mod partikolari dawk fl-Artikoli 12 u 20 tal-COTIF kif ukoll l-emendi fl-Appendiċijiet D, F, u G huma relatati mal-liġi tal-Unjoni dwar is-sikurezza u l-interoperabbiltà ferrovjarja, jitqiesu adegwati biex it-trasport internazzjonali bil-ferrovija jkun sikur u affidabbli, meta jitqies ukoll il-progress teknoloġiku, u għalhekk jistgħu jiġu appoġġati. Emendi editorjali bħal dik fl-Artikolu 3 tal-COTIF jaġġornaw id-denominazzjoni tal-Unjoni Ewropea f'konformità mat-Trattat ta' Lisbona (fil-25 Sessjoni tal-Kumitat tar-Reviżjoni ġew adottati emendi simili għad-dispożizzjonijiet li jaqgħu fil-kompetenza ta' dak il-korp.) Għal xi emendi oħra, l-aktar dawk dwar l-arranġamenti finanzjarji u l-finanzjament tal-OTIF, ma ġiet proposta l-ebda pożizzjoni tal-UE.

               2015/0180 (NLE)

               Proposta għal

               DEĊIŻJONI TAL-KUNSILL

               li tistabbilixxi l-pożizzjoni li għandha tadotta l-Unjoni waqt it-12-il Assemblea Ġenerali tal-OTIF fejn jidħlu ċertu emendi fil-Konvenzjoni dwar it-Trasport Internazzjonali bil-Ferrovija (il-COTIF) u fl-Appendiċijiet tagħha

               IL-KUNSILL TAL-UNJONI EWROPEA,

               Wara li kkunsidra t-Trattat dwar il-Funzjonament tal-Unjoni Ewropea, u b’mod partikolari l-Artikolu 91 flimkien mal-Artikolu 218(9) tiegħu,

               Wara li kkunsidra l-proposta tal-Kummissjoni Ewropea,

               Billi:

               (1)L-Unjoni ngħaqdet mal-Konvenzjoni dwar it-Trasport Internazzjonali bil-Ferrovija tad-9 ta' Mejju 1980 kif emendata bil-Protokoll ta' Vilnius tat-3 ta’ Ġunju 1999 (minn issa ’l quddiem "il-Konvenzjoni COTIF"), bis-saħħa tad-Deċiżjoni tal-Kunsill 2013/103/UE tas-16 ta’ Ġunju 2011 dwar l-iffirmar u l-konklużjoni tal-Ftehim bejn l-Unjoni Ewropea u l-Organizzazzjoni Intergovernattiva għat-Trasport Internazzjonali bil-Ferrovija (l-OTIF) dwar l-adeżjoni tal-Unjoni Ewropea mal-Konvenzjoni msemmija
                  6
               .

               (2)L-Istati Membri kollha, għajr Ċipru u Malta, huma partijiet kontraenti għall-Konvenzjoni COTIF u japplikawha.

               (3)It-12-il Assemblea Ġenerali, stabbilita skont l-Artikolu 13§1(a) tal-Konvenzjoni COTIF, se ssir bejn id-29 u t-30 ta' Settembru 2015 u matulha se jiġu deċiżi ċertu emendi fil-Konvenzjoni COTIF u fl-Appendiċijiet tagħha: fl-Appendiċi D (Regoli Uniformi għall-Kuntratti tal-Użu tal-Vetturi fit-Traffiku Ferrovjarju Internazzjonali – CUV), fl-Appendiċi F (Regoli Uniformi li jirrigwardaw il-Validazzjoni ta' Standards Tekniċi u l-Adozzjoni ta' Preskrizzjonijiet Tekniċi Uniformi Applikati għall-Materjal tal-Ferroviji bl-intenzjoni li jintużaw mit-Traffiku Internazzjonali – APTU) u fl-Appendiċi G (Regoli Uniformi li jirrigwardaw l-Ammissjoni Teknika ta' Materjal tal-Ferroviji użat fit-Traffiku Internazzjonali – ATMF).

               (4)Il-pożizzjoni tal-Unjoni dwar il-punti miżmuma għal dan il-għan trid tiġi adottata skont l-Artikolu 218(9) tat-TFUE peress li d-deċiżjonijiet dwar dawn l-emendi li jridu jittieħdu waqt l-Assemblea Ġenerali huma atti b'effett legali u s-suġġett tagħhom huwa fil-kompetenza tal-Unjoni.

               (5)L-emendi fil-Konvenzjoni COTIF għandhom l-għan li: (a) jaġġornaw il-kompiti tal-Kumitat tal-Esperti Tekniċi u jaslu għal definizzjoni ta' "detentur" bi qbil mal-liġi tal-UE, u (b) jibdlu ċertu regoli dwar il-finanzjament tal-OTIF, l-awditjar u r-rappurtar tagħha, u jagħmlu xi bidliet amministrattivi żgħar.

               (6)L-emendi fl-Appendiċi D (CUV) li ppreżenta s-Segretarju Ġenerali tal-OTIF għandhom l-għan li jiċċaraw ir-rwoli tad-detentur u tal-entità responsabbli għall-manutenzjoni fil-kuntratti tal-użu tal-vetturi fit-traffiku internazzjonali bil-ferrovija.

               (7)L-emendi fl-Appendiċi G (ATMF) u fl-Appendiċi F (APTU) għandhom l-għan li jiċċaraw il-kamp ta’ applikazzjoni tagħhom bit-tneħħija tar-referenza għal "materjal ferrovjarju ieħor".

               (8)Dawn l-emendi msemmija hawn fuq huma fil-kompetenza tal-Unjoni u jaqblu mal-liġi u mal-għanijet strateġiċi tal-Unjoni Ewropea, u għalhekk l-Unjoni għandha tappoġġahom.

               (9)Għaldaqstant għandha tiġi adottata l-pożizzjoni tal-Unjoni mehmuża ma' din id-Deċiżjoni. Il-pożizzjoni tal-Unjoni għandha tiġi rrappreżentata fl-Assemblea Ġenerali.

               ADOTTA DIN ID-DEĊIŻJONI:

               Artikolu 1

               1.
                     Il-pożizzjoni li għandha tieħu l-Unjoni Ewropea waqt it-12-il sessjoni tal-Assemblea Ġenerali fil-kuntest tal-Konvenzjoni dwar it-Trasport Internazzjonali bil-Ferrovija għandha tkun skont l-Anness ta' din id-Deċiżjoni.

               2.
                     Ir-rappreżentanti tal-Unjoni fl-Assemblea Ġenerali jistgħu jaqblu ma' xi tibdiliet żgħar fid-dokumenti msemmija fl-Anness ta’ din id-Deċiżjoni mingħajr Deċiżjoni ulterjuri tal-Kunsill.

               Artikolu 2

               Id-deċiżjonijiet li trid tadotta l-Assemblea Ġenerali għandhom jiġu ppubblikati f’Il-Ġurnal Uffiċjali tal-Unjoni Ewropea, filwaqt li jissemma meta jidħlu fis-seħħ.

               Artikolu 3

               Din id-Deċiżjoni tidħol fis-seħħ fil-jum tal-adozzjoni tagħha.

               Artikolu 4

               Din id-Deċiżjoni hija indirizzata lill-Kummissjoni u lill-Istati Membri.

               Magħmul fi Brussell,

                     Għall-Kunsill

                     Il-President

                     (1)
                  Id-Direttiva 2004/49/KE tal-Parlament Ewropew u tal-Kunsill tad-29 ta' April 2004 fuq is-sigurtà tal-linji tal-ferrovija tal-Komunità u li temenda d-Direttiva tal-Kunsill 95/18/KE fuq l-għoti tal-liċenzi tal-impriżi tal-linji tal-ferrovija u d-Direttiva 2001/14/KE fuq l-allokazzjoni tal-kapaċità tal-infrastruttura tal-linji tal-ferrovija u l-intaxxar tal-piżijiet għall-użu tal-infrastruttura tal-linji tal-ferrovija u ċ-ċertifikazzjoni tas-sigurtà (Id-Direttiva tas-Sikurezza Ferrovjarja), ĠU L 164/44, 30.4.2004 kif emendata l-aħħar bid-Direttiva 2008/110/KE tal-Parlament Ewropew u tal-Kunsill, ĠU L 345/62 23.12.2008.

                     (2)
                  Id-Deċiżjoni tal-Kunsill tal-24 ta' Ġunju 2014 li tistabbilixxi l-pożizzjoni li għandha tiġi adottata mill-Unjoni waqt il-25 seduta tal-Kumitat tar-Reviżjoni tal-OTIF dwar ċerti emendi fil-Konvenzjoni dwar it-Trasport Internazzjonali bil-Ferrovija (COTIF) u fl-Appendiċijiet tiegħu, ĠU L 293/26, 9.10.2014.

                     (3)
                  Ċirkulari tal-Kumitat tar-Reviżjoni tal-OTIF A 55-25/505.2015 tat-23.04.2015.

                     (4)
                  Ċirkulari tal-Kumitat tar-Reviżjoni tal-OTIF A 55-25/504.2015 tat-23.04.2015.

                     (5)
                  Id-Deċiżjoni tal-Kunsill 2013/103/UE tas-16 ta’ Ġunju 2011 dwar l-iffirmar u l-konklużjoni tal-Ftehim bejn l-Unjoni Ewropea u l-Organizzazzjoni Intergovernattiva għat-Trasport Internazzjonali bil-Ferrovija dwar l-Adeżjoni tal-Unjoni Ewropea mal-Konvenzjoni li tirrigwarda t-Trasport Internazzjonali bil-Ferrovija (COTIF) tad-9 ta’ Mejju 1980, kif emendata mill-Protokoll ta’ Vilnius tat-3 ta’ Ġunju 1999, ĠU L 51/1, 23.2.2013.

                     (6)
                  ĠU L 51, 23.2.2013, p. 1.

    ---documentbreak---

               IL-KUMMISSJONI EWROPEA
            Brussell, 21.8.2015
            COM(2015) 389 final
            ANNESS
            […]
            tad-
            Deċiżjoni tal-Kunsill
            li tistabbilixxi l-pożizzjoni li għandha tadotta l-Unjoni waqt it-12-il Assemblea Ġenerali tal-OTIF fejn jidħlu ċertu emendi fil-Konvenzjoni dwar it-Trasport Internazzjonali bil-Ferrovija (il-COTIF) u fl-Appendiċijiet tagħha

               ANNESS

               […]

               tad-

               Deċiżjoni tal-Kunsill

               li tistabbilixxi l-pożizzjoni li għandha tadotta l-Unjoni waqt it-12-il Assemblea Ġenerali tal-OTIF fejn jidħlu ċertu emendi fil-Konvenzjoni dwar it-Trasport Internazzjonali bil-Ferrovija (il-COTIF) u fl-Appendiċijiet tagħha

               1.Introduzzjoni

               Fid-29 u t-30 ta’ Settembru 2015, is-Segretarju Ġenerali tal-Organizzazzjoni Intergovernattiva għat-Trasport Internazzjonali bil-Ferrovija (l-OTIF) se jlaqqa' t-12-il Assemblea Ġenerali tal-Organizzazzjoni f’Berne.

               Dan id-dokument għandu l-għan li tinħoloq pożizzjoni koodinata tal-UE biex din tiġi ppreżentata waqt l-Assemblea Ġenerali. Id-dokument ħejjieh id-DĠ MOVE bl-għajnuna tas-servizzi l-oħra involuti tal-Kummissjoni.

               2.Id-dokumenti ta' referenza

               Fil-15 ta' Mejju 2015, l-Istati Membri tal-OTIF ingħataw dawn id-dokumenti dwar il-punti fl-aġenda li jinsabu fuq is-sit web f'dan il-link:

                  http://www.otif.org/en/law/general-assembly/working-documents-concerning-revision-of-cotif.html

               .

               3.Kummenti dwar kull punt fl-aġenda

               Il-punt 1. L-elezzjoni tal-President u tal-Viċi-Presidenti

               Dokumenti: l-ebda.

               Min jeżerċita d-dritt tal-vot: L-Istati Membri.

               Il-pożizzjoni koordinata: l-ebda.

               Il-punt 2. L-adozzjoni tal-aġenda

               Dokumenti: AG 12/2, AG 12/2 Add. 1.

               Min jeżerċita d-dritt tal-vot: L-Istati Membri.

               Il-pożizzjoni koordinata: l-ebda.

               Il-punt 3. Il-formazzjoni tal-Kumitat tal-Kredenzjali

               Dokumenti: l-ebda.

               Min jeżerċita d-dritt tal-vot: L-Istati Membri.

               Il-pożizzjoni koordinata: l-ebda.

               Il-punt 4. L-organizzazzjoni tal-ħidma u l-għażla ta’ xi Kumitat meqjusa meħtieġa

               Dokumenti: l-ebda.

               Min jeżerċita d-dritt tal-vot: L-Istati Membri.

               Il-pożizzjoni koordinata: l-ebda.

               Il-punt 5. L-elezzjoni ta’ Segretarju Ġenerali għall-perjodu mill-1 ta’ Jannar 2016 sal-31 ta’ Diċembru 2018

               Dokumenti: AG 12/5, AG 12/5.1, AG 12/5.2.

               Min jeżerċita d-dritt tal-vot: L-Istati Membri.

               Il-pożizzjoni koordinata: l-ebda.

               Iż-żewġ kandidati għall-kariga ġejjin mill-Istati Membri tal-UE (l-Awstrija u Franza).

               Il-punt 6. Il-membri tal-OTIF — il-qagħda ġenerali

               Dokumenti: AG 12/6.

               Min jeżerċita d-dritt tal-vot: mhux applikabbli.

               Il-pożizzjoni koordinata: l-ebda.

               Il-punt 7. Il-qafas baġitarju

               Dokumenti: AG 12/7.1, AG 12/7.2.

               Min jeżerċita d-dritt tal-vot: L-Istati Membri.

               Il-pożizzjoni koordinata: l-ebda.

               Il-punt 8. Ir-reviżjoni parzjali tal-COTIF – il-Konvenzjoni Bażika

               Dokumenti: AG 12/8, AG 12/8 Add. 1, AG 12/8 Add. 2.

               Min jeżerċita d-dritt tal-vot: L-Istati Membri.

               Il-pożizzjoni koordinata:

               L-emendi fl-Artikolu 3 (Il-koperazzjoni internazzjonali) iridu jiġu appoġġati (tibdil editorjali biex ir-referenza għall-"Komunitajiet Ewropej" tinbidel bir-referenza għall-"Unjoni Ewropea").

               L-emendi fl-Artikolu 12 (L-eżekuzzjoni tas-sentenzi. Hemża) iridu jiġu appoġġati għax dawn jemendaw id-definizzjoni ta' "detentur" bi qbil mal-liġi tal-UE.

               L-emendi fl-Artikolu 20 (Il-Kumitat tal-Esperti Tekniċi) iridu jiġu appoġġati għax dawn huma meħtieġa biex jiġu aġġornati r-Regoli Uniformi APTU u ATMF biex jibqgħu jaqblu mal-liġi tal-UE.

               Emendi oħrajn: l-ebda pożizzjoni tal-UE.

               Il-punt 9. Ir-reviżjoni parzjali tal-Appendiċi B (CIM UR)

               Dokumenti: AG 12/9.

               Min jeżerċita d-dritt tal-vot: L-Istati Membri.

               Il-pożizzjoni koordinata: irid jitqies ir-rapport tas-Segretarju Ġenerali dwar il-progress u t-tkomplija tal-ħidma fuq ir-reviżjoni ta’ dan l-Appendiċi.

               Il-punt 10. Ir-reviżjoni parzjali tal-Appendiċi D (CUV UR)

               Dokumenti: AG 12/10, AG 12/10 Add. 1, AG 12/10 Add. 2, AG 12/10 Add. 3.

               Min jeżerċita d-dritt tal-vot: l-UE.

               Il-pożizzjoni koordinata:

               L-emendi fl-Artikolu 9 u fir-Rapport ta’ Spjegazzjoni li jridu jiġu appoġġati, bi bqil mal-pożizzjoni tal-UE rappreżentata waqt il-25 sessjoni tal-Kumitat tar-Reviżjoni tal-OTIF
                  1
               , għax dawn jiċċaraw ir-rwoli tad-detentur u tal-entità responsabbli għall-manutenzjoni bi qbil mal-liġi tal-UE.

               Ir-rappreżentanti tal-Istati Membri u tas-settur ferrovjarju li ltaqgħu fis-26 ta’ Novembru 2014 għal grupp ta' ħidma, iddiskutew l-Artikolu 1a l-ġdid li pproponiet il-Ġermanja fid-dokument AG 12/10 Add. 3 u appoġġawh. Fis-CIM teżisti dispożizzjoni simili (l-Artikolu 2 – Preskrizzjonijiet tad-dritt pubbliku). Għalhekk din il-proposta ġiet appoġġata wkoll.

               Il-punt 11. Ir-reviżjoni parzjali tal-Appendiċi F (APTU UR)

               Dokumenti: AG 12/11.

               Min jeżerċita d-dritt tal-vot: l-UE.

               Il-pożizzjoni koordinata: l-emenda fl-Artikolu 3 sabiex jiġi ċċarat l-ambitu bit-tħassir ta’ “materjal ieħor tal-ferroviji” u l-modifika rilevanti tar-Rapport ta’ Spjegazzjoni li jridu jiġu appoġġati.

               Il-punt 12. Ir-reviżjoni tal-Appendiċi G (ATMF UR)

               Dokumenti: AG 12/12.

               Min jeżerċita d-dritt tal-vot: l-UE.

               Il-pożizzjoni koordinata: l-emendi fl-Artikoli 1 u 3 sabiex jiġi ċċarat l-ambitu bit-tħassir ta’ “materjal ieħor tal-ferroviji” u l-modifika rilevanti tar-Rapport ta’ Spjegazzjoni li jridu jiġu appoġġati.

               Il-punt 13. Ir-Rapport ta’ Spjegazzjoni rivedut u konsolidat

               Dokumenti: AG 12/13, AG 12/13 Add. 1-10.

               Min jeżerċita d-dritt tal-vot: L-Istati Membri.

               Il-pożizzjoni koordinata: sabiex jitqies ir-Rapport ta' Spjegazzjoni rivedut u konsolidat u sabiex is-Segretarju Ġenerali jingħata mandat biex jinkludi l-ispjegazzjonijiet adottati minn din l-Assemblea Ġenerali li jkollhom x’jaqsmu mal-emendi tal-COTIF u tal-Appendiċijiet tiegħu adottati minn din l-Assemblea Ġenerali.

               Il-punt 14. Liġi Unifikata dwar il-Ferroviji

               Dokumenti: AG 12/14.

               Min jeżerċita d-dritt tal-vot: L-Istati Membri.

               Il-pożizzjoni koordinata: l-ebda.

               Il-punt 15. Rapport dwar l-attivitajiet tal-Kumitat Amministrattiv fil-perjodu bejn l-1 ta’ Ottubru 2012 u t-30 ta’ Settembru 2015

               Dokumenti: AG 12/15.

               Min jeżerċita d-dritt tal-vot: L-Istati Membri.

               Il-pożizzjoni koordinata: l-ebda.

               Il-punt 16. L-elezzjoni tal-Kumitat Amministrattiv għall-perjodu bejn l-1 ta’ Ottubru 2015 u t-30 ta’ Settembru 2018 (Kompożizzjoni u Presidenza)

               Dokumenti: AG 12/16.

               Min jeżerċita d-dritt tal-vot: L-Istati Membri.

               Il-pożizzjoni koordinata: l-ebda.

               Il-punt 17. Id-data proviżorja tat-13-il Assemblea Ġenerali

               Dokumenti: l-ebda.

               Min jeżerċita d-dritt tal-vot: mhux applikabbli.

               Il-pożizzjoni koordinata: l-ebda.

               Il-punt 18. Ħwejjeġ oħra

               Dokumenti: mhux disponibbli.

               Min jeżerċita d-dritt tal-vot: jekk ikun meħtieġ, trid tiġi deċiża dak il-ħin.

               Il-pożizzjoni koordinata: jekk ikun meħtieġ, trid tiġi deċiża dak il-ħin.

               Il-punt 19. Xi mandati tal-Assemblea Ġenerali

               Dokumenti: mhux disponibbli.

               Min jeżerċita d-dritt tal-vot: jekk ikun meħtieġ, trid tiġi deċiża dak il-ħin.

               Il-pożizzjoni koordinata: jekk ikun meħtieġ, trid tiġi deċiża dak il-ħin.

               Il-punt 20. Ir-rapporti tal-Kumitat, jekk ikun meħtieġ

               Dokumenti: mhux disponibbli.

               Min jeżerċita d-dritt tal-vot: jekk ikun meħtieġ, trid tiġi deċiża dak il-ħin.

               Il-pożizzjoni koordinata: jekk ikun meħtieġ, trid tiġi deċiża dak il-ħin.

               Il-punt 21. L-adozzjoni ta’ deċiżjonijiet, mandati, rakkomandazzjonijiet u dokumenti oħrajn tal-Assemblea Ġenerali (id-dokument finali)

               Dokumenti: mhux disponibbli.

               Min jeżerċita d-dritt tal-vot: L-Istati Membri.

               Il-pożizzjoni koordinata: trid tiġi deċiża dak il-ħin.

                     (1)
                  Id-Deċiżjoni tal-Kunsill 2014/699/UE tal-24 ta' Ġunju 2014 li tistabbilixxi l-pożizzjoni li għandha tiġi adottata mill-Unjoni waqt il-25 seduta tal-Kumitat tar-Reviżjoni tal-OTIF dwar ċerti emendi fil-Konvenzjoni dwar it-Trasport Internazzjonali bil-Ferrovija (COTIF) u fl-Appendiċijiet tiegħu, ĠU L 293/26, 9.10.2014.


title: Proposta għal deċiżjoni tal-Kunsill dwar il-kontribuzzjonijiet finanzjarji li għandhom jitħallsu mill-Istati Membri biex jiffinanzjaw il-Fond Ewropew tal-Iżvilupp (it-tielet ħlas parzjali 2009)

text:
Avviż Legali Importanti

|

52009PC0575

	[pic] | Il-KUMMISSJONI TAL-KOMUNITAJIET EWROPEJ |Brussel 19.10.2009KUMM(2009)575 finaliProposta għalDEĊIŻJONI TAL-KUNSILLdwar il-kontribuzzjonijiet finanzjarji li għandhom jitħallsu mill-Istati Membri biex jiffinanzjaw il-Fond Ewropew tal-Iżvilupp (it-tielet ħlas parzjali 2009)MEMORANDUM SPJEGATTIVIl-Ftehim Intern u r-Regolament Finanzjarju tal-10 FEŻ jipprovdi għal proċedura ġdida kif isiru s-sejħiet biex l-Istati Membri jħallsu l-kontribuzzjonijiet biex jiffinanzjaw lill-FEŻ. Skont l-Artikolu 157 tar-Regolament Finanzjarju, din il-proċedura ġdida għandha tapplika għall-ewwel darba għall-kontribuzzjonijiet tal-2009 ("N+2" fis-sens ta' dik id-dispożizzjoni kontinġenti).Skont l-Artikolu 57(5) tar-Regolament Finanzjarju, din il-proposta tkopri:-  l-ammont tat-tielet ħlas parzjali tal-kontribuzzjoni għall-2009 ("n+1" fis-sens tal-proċeduri permanenti preskritti f'dak l-Artikolu);Skont l-Artikolu 57(7) tar-Regolament Finanzjarju, l-ammont ġestit mill-Kummissjoni u l-ammont ġestit mill-BEI huma speċifikati għal kull wieħed minnhom.Skont l-Artikolu 145 tar-Regolament Finanzjarju, il-BEI bagħat lill-Kummissjoni l-estimi aġġornati tiegħu ta' impenji u pagamenti taħt l-istrumenti li jiġġestixxi.Skont l-Artikolu 57(5) tar-Regolament Finanzjarju, il-Kunsill irid jiddeċiedi dwar din il-proposta mhux aktar tard minn 21 jum kalendarju wara l-preżentazzjoni mill-Kummissjoni tal-proposta tagħha u l-Istati Membri jridu jgħaddu t-tielet ħlas parzjali tal-kontribuzzjoni mhux aktar tard minn 21 jum kalendarju wara d-data li fiha d-deċiżjoni tal-Kunsill tiġi nnotifikata lilhom.L-Artikolu 58(2) tar-Regolament Finanzjarju jipprovdi li s-sejħiet għall-kontribuzzjonijiet l-ewwel jużaw l-ammonti preskritti għal FEŻ preċedenti, wieħed wara l-ieħor. Is-sejħiet għall-kontribuzzjonijiet f'din il-proposta għalhekk jirrigwardaw ammonti taħt id-9 FEŻ.Innota li l-Artikolu 60(1) tar-Regolament Finanzjarju jipprovdi li Stat Membru li ma jagħmilx il-ħlas parzjali tal-kontribuzzjoni dovuta sa meta jagħlaq iż-żmien ikun mitlub iħallas l-imgħax fuq l-ammont mhux imħallas; l-arranġamenti għall-ħlas tal-imgħax huma speċifikati fl-istess Artikolu.Proposta għalDEĊIŻJONI TAL-KUNSILLdwar il-kontribuzzjonijiet finanzjarji li għandhom jitħallsu mill-Istati Membri biex jiffinanzjaw il-Fond Ewropew tal-Iżvilupp (it-tielet ħlas parzjali 2009)IL-KUNSILL TAL-UNJONI EWROPEA,Wara li kkunsidra t-Trattat li jistabbilixxi l-Komunità Ewropea,Wara li kkunsidra l-ftehim intern bejn ir-rappreżentanti tal-Gvernijiet tal-Istati Membri, li ltaqgħu fi ħdan il-Kunsill, dwar il-Finanzjament u l-Amministrazzjoni tal-għajnuna mogħtija mill-Komunità taħt il-Protokoll Finanzjarju għall-ftehim ta’ sħubija bejn l-Istati Afrikani, tal-Karibew u tal-Paċifiku u l-Komunità Ewropea u l-Istati Membri tagħha, li ġie ffirmat f’Cotonou (il-Benin) fit-23 ta’ Ġunju 2000, u l-allokazzjoni tal-għajnuna finanzjarja għall-pajjiżi u t-territorji extra-Ewropej, li għalihom japplikaw id-dispożizzjonijiet tar-Raba’ Parti tat-Trattat tal-KE[1], u b'mod partikolari l-Artikolu 10(1) tiegħu,Wara li kkunsidra l-Ftehim Intern bejn ir-Rappreżentanti tal-Gvernijiet tal-Istati Membri, li ltaqgħu fi ħdan il-Kunsill, dwar il-finanzjament tal-għajnuna Komunitarja skont il-qafas finanzjarju multiannwali għall-perjodu bejn l-2008 u l-2013 skont il-Ftehim AKP-KE u dwar l-allokazzjoni tal-għajnuna finanzjarja għall-Pajjiżi u għat-Territorji extra-Ewropej li għalihom japplikaw id-dispożizzjonijiet tar-Raba’ Parti tat-Trattat KE[2], u b’mod partikolari l-Artikolu 7(2) tiegħu,Wara li kkunsidra r-Regolament Finanzjajru tat-18 ta' Frar 2008, applikabbli għall-10 Fond Ewropew għall-Iżvilupp (minn hawn 'l quddiem imsejjaħ "l-10 Regolament Finanzjarju tal-EDF")[3], u b'mod partikolari l-Artikoli 57 u 58(2) tiegħu,Wara li kkunsidraw il-proposta tal-Kummissjoni[4],Billi:(1) L-Artikolu 58(2) tar-Regolament Finanzjarju tal-10 Fond Ewropew tal-Iżvilupp (minn hawn 'il quddiem imsejjaħ "il-FEŻ") jipprovdi li s-sejħiet għall-kontribuzzjonijiet l-ewwel jużaw l-ammonti pprovduti għall-FEŻ ta' qabel. Għaldaqstant, għandha ssir sejħa għall-fondi taħt id-9 FEŻ.(2) Skont l-ewwel subparagrafu tal-Artikolu 145 tar-Regolament Finanzjarju tal-10 EDF, il-Bank Ewropew tal-Investiment bagħat lill-Kummissjoni l-istimi aġġornati tal-impenji u tal-ħlasijiet għall-istrumenti li jimmaniġġja.(3) Skont l-Artikolu 157 tar-Regolament Finanzjarju tal-10 FEŻ, il-proċedura preskritta fl-Artikoli minn 57 sa 61 għandhom japplikaw għall-ewwel darba fl-2009. Skont din il-proċedura, il-Kummissjoni qed tippreżenta proposta li tispeċifika l-ammont tat-tieni ħlas parzjali tal-kontribuzzjoni għall-2009. Il-Kunsill irid jiddeċiedi mhux aktar tard minn 21 jum kalendarju wara l-preżentazzjoni mill-Kummissjoni tal-proposta tagħha u l-Istati Membri jridu jgħaddu t-tielet ħlas parzjali tal-kontribuzzjoni mhux aktar tard minn 21 jum kalendarju wara d-data li fiha d-deċiżjoni tal-Kunsill tiġi nnotifikata lilhom.ADOTTA DIN ID-DEĊIŻJONI:Artikolu 1Il-kontribuzzjonijiet li jridu jitħallsu mill-Istati Membri lill-Kummissjoni u lill-Bank Ewropew tal-Investiment bħala t-tielet ħlas parzjali għall-2009 biex jiffinanzjaw il-FEŻ huma mniżżlin fit-tabella fl-Anness ta' ma' din id-deċiżjoni.Artikolu 2Din id-deċiżjoni għandha tapplika mid-data tal-adozzjoni tagħha.Artikolu 3Din id-deċiżjoni hija indirizzata lill-Istati Membri li qegħdin jikkontribwixxu għad-9 FEŻ.Magħmul fi Brussell,Għall-KunsillIl-PresidentANNESSIt-tielet pagament tal-kontribuzzjonijiet għall-2009 (f’EUR)[pic][1] ĠU L 317, 15.12.2000, p. 355.[2] ĠU L 247, 9.9.2006, p. 32.[3] ĠU L 78, 19.3.2008, p. 1.[4] ĠU C…,…,p..


title: Proposta għal deċiżjoni tal-Kunsill Li tawtorizza l-Italja biex tapplika miżura li tidderoga minn Artiklu 2(1) tas-Sitt Direttiva 77/388/KEE dwar l-armonizzazzjoni tal-liġijiet ta' l-Istati Membri relatati mat-taxxi tal-qligħ

text:
Avis juridique important

|

52004PC0553

Proposta għal Deċiżjoni tal-Kunsill Li tawtorizza l-Italja biex tapplika miżura li tidderoga minn Artiklu 2(1) tas-Sitt Direttiva 77/388/KEE dwar l-armonizzazzjoni tal-liġijiet ta' l-Istati Membri relatati mat-taxxi tal-qligħ  /* KUMM/2004/0553 finali */

Proposta għal DEĊIŻJONI TAL-KUNSILL Li tawtorizza l-Italja biex tapplika miżura li tidderoga minn Artiklu 2(1) tas-Sitt Direttiva 77/388/KEE dwar l-armonizzazzjoni tal-liġijiet ta' l-Istati Membri relatati mat-taxxi tal-qligħ(preżentata mill-Kummissjoni)MEMORANDUM TA' SPJEGAZZJONI1. Taħt artiklu 30 tas-Sitt Direttiva tal-Kunsill tas-17 ta' Mejju 1977 dwar l-armonizzazzjoni tal-liġijiet ta' l-Istati Membri li għandhom x'jaqsmu mat-taxxi tal-qligħ - Sistema komuni ta' taxxa tal-valur miżjud: bażi uniformi t'eżami, [1] il-Kunsill, li jaġixxi b'unanimità fuq proposta tal-Kummissjoni, jista' jawtorizza kwalunkwe Stat Membru biex jikkonkludi ma' pajjiż terz jew kwalunkwe organizzazzjoni  internazzjonali ftehim li jista' jkollu derogi minn din id-Direttiva.[1]   ĠU L 145, 13.6.1977, p.1. Direttiva l-aħħar emendata bid-Direttiva 2003/92/KE (GU L 260, 11.10.2003, p.8)2. F'talba sottomessa lill-Kummissjoni u reġistrata mis-Segretarjat Ġenerali tal-Kummissjoni fl-24.03.2004, il-Gvern Taljan fittex l-awtorizzazzjoni li jikkonkludi ftehim ma' l-Isvizzera li jinkludi provvedimenti li jidderogaw minn Artiklu 2(1) tad-Direttiva 77/388/KEE.3. Skond Artiklu 30(2) tas-Sitt Direttiva, il-Kummissjoni informat lill-Istati Membri l-oħra b'itttra datata 11.05.2004 bit-talba tal-Gvern Taljan u b'ittra datata 12.05.2004 il-Kummissjoni notifikat lill-Italja li kellha l-informazzjoni kollha li hi tikkonsidra neċessarja għall-valutazzjoni tat-talba.4. Artiklu 21(1) tad-Direttiva 77/388/KEE jistipula li l-provista ta' prodotti jew servizzi effettwati għall-konsiderazzjoni fit-territorju tal-pajjiż minn persuna taxxabbli li taġixxi tali tkun suġġetta għat-taxxa fuq il-valur miżjud (VAT).5. L-iskop ta' din id-deroga mitluba mill-Italja hu biex tfittex l-awtorizzazzjoni biex tikkonkludi ftehim ma' l-Isvizzera li jinkludi provvedimenti li jidderogaw minn Artiklu 2(1) tad-Direttiva 77/388/KEE u jeżenta l-VAT minn fuq il-ħlas għad-dħul fil-mina ta' Gran San Bernardo. Ir-raġunijiet għal din ir-rikjesta huma tnejn: L-ewwel, l-introduzzjoni tal-VAT fuq il-ħlas għad-dħul fil-mina ta' Gran San Bernardo mill-1 ta' Jannar 2003 ġabet taqlib kompetittiv fil-bejgħ ta' biljetti staġjonali ta' multi-vjaġġar. It-tieni il-qasma fid-dħul għal skopijiet ta' VAT fi proporzjon tad-demarkazzjoni fiżika bejn il-pajjiżi tikkawża spejjeż kbar t'amministrazzjoni għaliex l-ispejjeż huma kkalkulati u mqassma skond il-kriterji ekonomiċi li jirriflettu il-qasma ta' l-ispejjeż ta' l-immaniġjar u ż-żamma tal-mina. Dawn l-ispejjeż ta' l-immaniġjar ma jikkonċernawx biss il-mina nnifisha iżda jinkludu awtostrada li tgħaqqad il-mina fit-territorju Taljan ma' xibka ta' toroq Taljani.6. Artiklu 21 tal-Liġi Taljana Nru. 289 tas-27 ta' Diċembru 2002 (l-Estimi ta' l- 2003) neħħa Artiklu 9(11) (servizzi internazzjonali u servizzi relatati mal-kummerċ internazzjonali) tad-Digriet Presidenzjali Nru. 633 tas-26 t'Ottubru 1972 fuq l-introduzzjoni u l-implimentazzjoni tat-taxxa fuq il-valur miżjud u li twassal għall-intaxxar tal-VAT (mill-operatur Taljan tal-mina) fuq il-ħlas għad-dħul fil-mina ta' Gran San Bernardo mill-1 January 2003. Madanakollu, l-Isvizzera ma timponix VAT jew taxxa simili fuq il-ħlas għad-dħul fil-mina; skond il-Konvenzjoni ta' l-1958 konkluża bejn l-Italja u l-Isvizzera qabel l-introduzzjoni tas-sistema tal-VAT komuni, l-Isvizzera ma tistax tkun obbligata li tapplika u tiġbor VAT Taljana fuq il-ħlas għad-dħul fil-mina ta' Gran San Bernardo. Għalhekk l-introduzzjoni tal-VAT biss fuq il-ħlas għad-dħul fil-mina miġbura mill-operatur Taljan wasslet għal differenza fl-ispejjeż ta' l-użu u qallbet il-kompetizzjoni fil-bejgħ tal-biljetti staġjonali. Dawk li jużaw il-mina jistgħu jħallsu għall-biljetti staġjonali ta' multi-vjaġġar f'kull tarf tal-mina u għalhekk jixtruhom minn fejn huma orħos, mill-Isvizzera.7. Il-mina taqsam fruntiera internazzjonali u hi mmexxija minn intrapriża bejn tnejn Italo-Svizzera u żewġ kumpaniji operattivi, bażati fil-pajjiżi rispettivi tagħhom. L-operatur Taljan, konformi mal-prinċipju tat-territorjalità, għandu jintaxxa il-VAT (b'20%) biss in kwantu l-parti tal-mina fuq l-art Taljana. Madanakollu, skond ftehim li legalment jorbot lill-operaturi konkluż fl-1963 u li applika sal-lum, il-qligħ li ġej  mill-ħlas għad-dħul fil-mina ma jinqasamx fi proporzjon mad-demarkazzjoni fiżika bejn il-pajjiżi iżda għandu jinqasam skond kriterji ekonomiċi li jirrifletti il-qasma ta' l-immaniġjar tal-mina u l-ispejjeż tal-manutenzjoni (57,5% għall-kumpanija operattiva Taljana u 42,5% għall-kumpanija operattiva Svizzera). L-immaniġjar tal-mina u l-ispejjeż tal-manutenzjoni jinkludu ukoll l-użu ta' sezzjoni ta' l-awtostrada li tagħti aċċess lill-mina. Dan ifisser li l-ammont eżatt tal-qligħ maqsum u mqassam skond dawn il-kriterji jistgħu jkunu stabbiliti biss a posteriori. Għall-iskopijiet tal-VAT dan l-ammont irid imbagħad ikun rikalkulat biex jinħareġ id-dħul maqsum li jirrifletti il-prinċipju tat-territorjalità, biex b'hekk ikunu estrapolati l-ispejjeż ta' immaniġjar u manutenzjoni għall-użu ta' sezzjoni t'awtostrada li tagħti aċċess lill-mina. Tali kalkolazzjoni u kollezzjoni tqal tal-VAT jiġġeneraw spejjeż amministrattivi għoljin u ma tistax tkun magħmula konsistenti b'sistema ta' taxxa tal-konsum li tinħtieġ li l-VAT tkun imposta u miġbura immedjatament.8. F'dan l-isfond, l-unika għażla vijabbli hi in fatti li tawtorizza l-Italja li tikkonkludi ftehim ma' l-Isvizzera bil-ħsieb li l-ħlas għad-dħul fil-mina ta' Gran San Bernardo ikun eżentat mill-VAT. Id-deroga tagħti ċans lill-Italja tneħħi ir-riservi fuq l-implimentazzjoni t'Artiklu 8 tal-Konvenzjoni bejn l-Italja u l-Isvizzera li jistipula li: "Les questions de douane, de police, monétaires, fiscals et socials soulevées par la construction et l'exploitation du tunnel feront l'objet d'accords particuliers entre le Gouvernement italien et le Gouvernement Suisse." Id-deroga tirrapreżenta simplifikazzjoni ewlenija għall-intrapriża Italo-Svizzera u l-kumpaniji operattivi tagħha.9. L-eżenzjoni mitluba se kollha impatt fuq ir-riżorsi tal-Komunitajiet Ewropej stess mit-taxxa fuq il-valur miżjud. Il-gvern Taljan ikkalkula l-impatt possibbli abbażi tad-dikjarazzjonijiet tal-kumpanija operattiva Taljana għas-sena 2002. Fis-sena 2002 il-mina ta' Monte Bianco kienet magħluqa minħabba xogħol li kien qed isir u konsegwentement traffiku akbar beda jgħaddi mill-mina ta' Gran San Bernardo. Għalhekk l-ammont ikkalkulat fuq din il-bażi għandu jitqies bħala "valur għoli" li se jkun aktar baxx fis-snin ta' wara. Id-dikjarazzjonijiet tal-kumpanija operattiva jirriflettu ammont taxxabbli ta' bejn wieħed u ieħor EUR 7.5 miljun fl-2002. Il-gvern Taljan jistima li l-eżenzjoni mill-VAT għaldaqstant ma taqbiżx it-telf mid-dħul ta' bejn wieħed u ieħor EUR 1.5 miljun kull sena. Skond il-Gvern Taljan kwart tas-servizzi huma mogħtija lil persuni li jnaqqsu l-VAT, sabiex l-ammont taxxabbli għandu attwalment ikun aktar viċin tas-somma ta' EUR 5.625 miljun fis-sena u it-telf mid-dħul kawżat mid-deroga tkun EUR 1.125 miljun. F'termini ta' riżorsi it-telf mid-dħul possibbli għall-baġit tal-Komunità mid-deroga tkun f'kwalunkwe każ anqas minn EUR 28125 mis-sena 2004 'il quddiem, jekk ikun intaxxat fuq EUR 5.625 miljun bir-rata massima ta' 0.5% skond id-deċiżjoni ta' Berlin ta' l-24-25 ta' Marzu 1999. Għalhekk hu neċessarju li r-Repubblika Taljana tistima kull sena l-ammont ta' telf ta' VAT fl-istadju finali tal-konsum u tgħodd kumpens ekwivalenti lill-bażi tal-VAT li tkun użata biex tistabilixxi l-kontribuzzjonijiet tagħha lir-riżorsi tal-Komunità stess.Proposta għal DEĊIŻJONI TAL-KUNSILL Li tawtorizza l-Italja biex tapplika miżura li tidderoga minn Artiklu 2(1) tas-Sitt Direttiva 77/388/KEE dwar l-armonizzazzjoni tal-liġijiet ta' l-Istati Membri relatati mat-taxxi tal-qligħIL-KUNSILL TA' L-UNJONI EWROPEA,Fil-waqt li ħa nota tas-Sitt Direttiva tal-Kunsill (77/388/KEE) tas-17 ta' Mejju 1977 dwar l-armonizzazzjoni tal-liġijiet ta' l-Istati Membri  li għandhom x'jaqsmu mat-taxxi tal-qligħ - Sistema komuni ta' taxxa tal-valur miżjud: bażi uniformi t'eżami [2], u partikolarment Artiklu 30 sussegwenti,[2]  ĠU L 145, 13.6.1977, p.1. Direttiva l-aħħar emendata bid-Direttiva 2003/92/KE (ĠU L 260, 11.10.2003, p.8)Fil-waqt li ħa nota tal-proposta mill-Kummissjoni [3],[3]  ĠU Ċ , , p. .Fejn:1) F'talba sottomessa lill-Kummissjoni u reġistrata mis-Segretarjat Ġenerali tal-Kummissjoni fl-24.03.2004, il-Gvern Taljan fittex l-awtorizzazzjoni li jikkonkludi ftehim ma' l-Isvizzera li jinkludi provvedimenti li jidderogaw minn Artiklu 2(1) tad-Direttiva 77/388/KEE.2) Ir-raġunijiet għal din ir-rikjesta huma tnejn: L-ewwel, l-introduzzjoni tal-VAT fuq il-ħlas għad-dħul fil-mina ta' Gran San Bernardo mill-1 ta' Jannar 2003 ġabet taqlib kompetittiv fil-bejgħ ta' biljetti staġjonali ta' multi-vjaġġar. It-tieni, il-qasma fid-dħul għal skopijiet ta' VAT fi proporzjon tad-demarkazzjoni fiżika bejn il-pajjiżi tikkawża spejjeż kbar t'amministrazzjoni għaliex l-ispejjeż huma kkalkulati u mqassma skond il-kriterji ekonomiċi li jirriflettu l-qasma ta' l-ispejjeż ta' l-immaniġjar u ż-żamma tal-mina. Dawn l-ispejjeż ta' l-immaniġjar ma jikkonċernawx biss il-mina nnifisha iżda jinkludu awtostrada li tgħaqqad il-mina fit-territorju Taljan ma' xibka ta' toroq Taljani.3) Mill-1 ta' Jannar 2003, l-operatur Taljan tal-mina beda jimponi u jiġbor VAT fuq il-ħlas għad-dħul fil-mina ta' Gran San Bernard. Madanakollu, l-Isvizzera ma timponix VAT jew taxxa simili fuq il-ħlas għad-dħul fil-mina; skond il-Konvenzjoni ta' l-1958 konkluża bejn l-Italja u l-Isvizzera qabel l-introduzzjoni tas-sistema tal-VAT komuni, l-Isvizzera ma tistax tkun obbligata li tapplika u tiġbor VAT Taljana fuq il-ħlas għad-dħul fil-mina ta' Gran San Bernardo. Għalhekk l-introduzzjoni tal-VAT biss fuq il-ħlas għad-dħul fil-mina miġbura mill-operatur Taljan wasslet għal differenza fl-ispejjeż ta' l-użu u qallbet il-kompetizzjoni fil-bejgħ tal-biljetti staġjonali. Dawk li jużaw il-mina jistgħu jħallsu għall-biljetti staġjonali ta' multi-vjaġġar f'kull tarf tal-mina u għalhekk jixtruhom minn fejn huma orħos, mill-Isvizzera.4) Il-mina taqsam fruntiera internazzjonali u hi mmexxija minn intrapriża bejn tnejn Italo-Svizzera u żewġ kumpaniji operattivi, bażati fil-pajjiżi rispettivi tagħhom. L-operatur Taljan, konformi mal-prinċipju tat-territorjalità, għandu jintaxxa il-VAT (b'20%) biss in kwantu l-parti tal-mina fuq l-art Taljana. Madanakollu, skond ftehim li legalment jorbot lill-operaturi konkluż fl-1963 u li applika sal-lum, il-qligħ li ġej  mill-ħlas għad-dħul fil-mina ma jinqasamx fi proporzjon mad-demarkazzjoni fiżika bejn il-pajjiżi iżda għandu jinqasam skond kriterji ekonomiċi li jirrifletti l-qasma ta' l-immaniġjar tal-mina u l-ispejjeż tal-manutenzjoni. L-immaniġjar tal-mina u l-ispejjeż tal-manutenzjoni jinkludu ukoll  l-użu ta' sezzjoni ta' l-awtostrada li tagħti aċċess lill-mina. Dan ifisser li l-ammont eżatt tal-qligħ maqsum u mqassam skond dawn il-kriterji jistgħu jkunu stabbiliti biss a posteriori. Għall-iskopijiet tal-VAT dan l-ammont stabbilit għandu jinqasam skond il-prinċipju ta' territorjalità, biex b'hekk ikunu estrapolati l-ispejjeż ta' l-immaniġjar u manutenzjoni għall-użu ta' sezzjoni t'awtostrada li tagħti aċċess lill-mina. Din il-kalkolazzjoni u kollezzjoni ex post tal-VAT hi tqila u tiġġenera spejjeż amministrattivi għoljin. Ma tistax tkun magħmula konsistenti b'sistema ta' taxxa tal-konsum li tinħtieġ li l-VAT tkun imposta u miġbura immedjatament.5) F'dan l-isfond, l-unika għażla vijabbli hi in fatti li tawtorizza l-Italja li tikkonkludi ftehim ma' l-Isvizzera bil-ħsieb li l-ħlas għad-dħul fil-mina ta' Gran San Bernardo ikun eżentat mill-VAT. Id-deroga tirrapreżenta simplifikazzjoni ewlenija għall-intrapriża Italo-Svizzera u l-kumpaniji operattivi tagħha.6) Madankollu, id-deroga mitluba se jkollha impatt fuq ir-riżorsi tal-Komunitajiet Ewropej  mit-taxxa fuq il-valur miżjud u għaldaqstant tinħtieġ miżuri ta' kumpens.ADOTTA DIN ID-DEĊIŻJONI:Artiklu 1B'deroga minn Artiklu 2(1) tad-Direttiva 77/388/KEEir-Repubblika Taljana hi hawnhekk awtorizzata li tikkonkludi ftehim ma' l-Isvizzera bil-ħsieb li teżenta l-ħlas għad-dħul fil-mina ta' Gran San Bernardo mill-VAT. L-awtorizzazzjoni hi mogħtija bil-kundizzjoni li r-Repubblika Taljana tistima kull sena l-ammont ta' telf ta' VAT fl-istadju finali tal-konsum u tgħodd kumpens ekwivalenti lill-bażi tal-VAT li jintuża biex tistabbilixxi il-kontribuzzjonijiet tagħha lir-riżorsi tal-Komunità.Artiklu 2Din id-Deċiżjoni hi indirizzata lir-Repubblika Taljana.Magħmula fi Brussel,Għall-KunsillIl-President


title: Proposta għal deċiżjoni tal-Kunsill li tinkariga lill-Bank Ċentrali Ewropew b’kompiti speċifiċi rigward il-funzjonament tal-Bord Ewropew dwar ir-Riskju Sistemiku {KUMM(2009) 499 finali} {KUMM(2009) 501 finali} {KUMM(2009) 502 finali} {KUMM(2009) 503 finali} {SEG(2009) 1234} {SEG(2009) 1235}

text:
Avviż Legali Importanti

|

52009PC0500

	[pic] | IL-KUMMISSJONI TAL-KOMUNITAJIET EWROPEJ |Brussell, 23.9.2009KUMM(2009) 500 finali2009/0141 (AVC)Proposta għalDEĊIŻJONI TAL-KUNSILLli tinkariga lill-Bank Ċentrali Ewropew b’kompiti speċifiċi rigward il-funzjonament tal-Bord Ewropew dwar ir-Riskju Sistemiku{KUMM(2009) 499 finali}{KUMM(2009) 501 finali}{KUMM(2009) 502 finali}{KUMM(2009) 503 finali}{SEG(2009) 1234}{SEG(2009) 1235}2009/0141 (AVC)Propoosta għalDEĊIŻJONI TAL-KUNSILLli tinkariga lill-Bank Ċentrali Ewropew kompiti speċifiċi rigward il-funzjonament tal-Bord Ewropew dwar ir-Riskju SistemikuIL-KUNSILL TAL-UNJONI EWROPEA,Wara li kkunsidra t-Trattat li jistabbilixxi l-Komunità Ewropea, u b’mod partikolari l-Artikolu 105(6) tiegħu,Wara li kkunsidra l-proposta mill-Kummissjoni[1],Wara li kkunsidra l-opinjoni tal-Bank Ċentrali Ewropew[2],Wara li kkunsidra l-kunsens tal-Parlament Ewropew[3],Billi:(1) Il-kriżi finanzjarja żvelat nuqqasijiet importanti fis-superviżjoni finanzjarja, li ma rnexxilhiex tevita l-akkumulazzjoni ta’ riskji eċċessivi fis-settur finanzjarju u b’mod partikolari hija enfasizzat id-dgħufijiet tas-sorveljanza makroprudenzjali eżistenti.(2) F’Novembru 2008, il-Kummissjoni tat mandat lil Grupp ta’ Livell Għoli ppresedut mis-Sur Jacques de Larosière (il-“Grupp de Larosière”) sabiex jagħmel rakkomandazzjonijiet dwar kif jistgħu jissaħħu l-arranġamenti superviżorji Ewropej bil-għan li jiġu protetti aħjar iċ-ċittadini tagħha u tinbena mill-ġdid il-fiduċja fis-sistema finanzjarja.(3) Fir-rapport finali tiegħu li ġie ppreżentat fil-25 ta’ Frar 2009, il-Grupp de Larosière rrakkomanda, fost affarijiet oħrajn, l-istabbiliment ta’ korp fuq livell Komunitarju li jkun inkarigat mill-monitoraġġ tar-riskji fis-sistema finanzjarja inġenerali.(4) Fil-Komunikazzjoni tagħha intitolata “Nixprunaw l-Irkupru Ewropew” tal-4 ta’ Marzu 2009[4], il-Kummissjoni laqgħet u appoġġat ħafna r-rakkomandazzjonijiet tal-Grupp de Larosière. Fil-laqgħa tiegħu tad-19 u l-20 ta’ Marzu 2009, il-Kunsill Ewropew qabel mal-ħtieġa li jittejbu kemm ir-regolamentazzjoni kif ukoll is-superviżjoni tal-istituzzjonijiet finanzjarji fi ħdan l-UE u li r-rapport de Larosière jintuża bħala bażi għall-azzjoni.(5) Fil-Komunikazzjoni tagħha intitolata “Superviżjoni Finanzjarja Ewropea” tas-27 ta’ Mejju 2009[5], il-Kummissjoni fasslet sensiela ta’ riformi għall-arranġamenti attwali għas-salvagwardja tal-istabbiltà finanzjarja fuq il-livell tal-UE, b’mod partikolari l-inklużjoni ta’ Bord Ewropew dwar ir-Riskju Sistemiku (BERS) responsabbli għas-superviżjoni makroprudenzjali. Il-Kunsill fid-9 ta’ Ġunju 2009, u l-Kunsill Ewropew fil-laqgħa tiegħu tat-18 u d-19 ta’ Ġunju appoġġaw l-opinjoni tal-Kummissjoni u laqgħu l-intenzjoni tal-Kummissjoni li tressaq proposti leġiżlattivi sabiex il-qafas il-ġdid ikun jista’ jiġi stabbilit kompletament.(6) Bir-Regolament (KE) Nru …/2009 tal-Parlament Ewropew u tal-Kunsill[6], ġew stabbiliti s-sorveljanza makroprudenzjali fuq livell Komunitarju tas-sistema finanzjarja u Bord Ewropew dwar ir-Riskju Sistemiku (BERS).(7) Minħabba l-kompetenza tiegħu fuq kwistjonijiet makroprudenzjali, il-Bank Ċentrali Ewropew (BĊE) jista’ joffri kontribut sinifikanti għas-sorveljanza makroprudenzjali effikaċi tas-settur finanzjarju tal-UE.(8) Fid-9 ta’ Ġunju 2009, il-Kunsill ikkonkluda li l-BĊE għandu jipprovdi appoġġ analitiku, statistiku, amministrattiv u loġistiku lill-BERS. L-għażla prevista mit-Trattat, li kompiti speċifiċi dwar politiki relatati mas-superviżjoni prudenzjali jiġu kkonferiti lill-BĊE, għandha għaldaqstant tiġi applikata, billi l-BĊE jingħata l-inkarigu li jiżgura s-Segretarjat għall-BERS.ADOTTA DIN ID-DEĊIŻJONI:Artikolu 1 SħubijaIl-President u l-Viċi President tal-Bank Ċentrali Ewropew għandhom ikunu Membri tal-Bord Ġenerali tal-Bord Ewropew dwar ir-Riskju Sistemiku, minn hawn aktar ’il quddiem imsejjaħ “l-BERS” kif stabbilit mir-Regolament XXXX.Artikolu 2 Appoġġ għall-BERSIl-Bank Ċentrali Ewropew għandu jiżgura s-Segretarjat u għandu għalhekk jipprovdi sostenn analitiku, statistiku, loġistiku u amministrattiv għall-BERS. Il-missjoni tas-Segretarjat kif definita fl-Artikolu 4(4) tar-Regolament XXXX, għandha tinkludi b’mod partikolari:1.  It-tħejjija tal-laqgħat tal-BERS;2.  B’mod konformi mal-Artikolu 5 ta’ din id-Deċiżjoni, il-ġbir u l-ipproċessar tal-informazzjoni, inkluża l-informazzjoni statistika, f’isem u għall-benefiċċju tat-twettiq tal-kompiti tal-BERS;3.  It-tħejjija ta’ analiżi meħtieġa biex jitwettqu l-kompiti tal-BERS;4.  L-appoġġ għall-BERS fil-kooperazzjoni internazzjonali tiegħu fuq livell amministrattiv ma’ korpi rilevanti oħrajn fuq kwistjonijiet makroprudenzjali;5.  L-appoġġ għax-xogħol tal-Kumitat Tekniku Konsultattiv.Artikolu 3 Organizzazzjoni tas-Segretarjat1. Il-BĊE għandu jiżgura biżżejjed riżorsi umani u finanzjarji għat-twettiq tal-kompitu tiegħu tal-iżgurar tas-Segretarjat.2. Il-Kap tas-Segretarjat għandu jinħatar mill-BĊE, b’konsultazzjoni mal-Bord Ġenerali tal-BERS.Artikolu 4 Ġestjoni1. Il-President tal-Bord Ġenerali għandu jagħti istruzzjonijiet lill-Kap tas-Segretarjat f’isem il-BERS.2. Il-Kap tas-Segretarjat jew ir-rappreżentant tiegħu għandu jkun preżenti għal-laqgħat tal-Bord Ġenerali u tal-Kumitat ta’ Tmexxija tal-BERS.Artikolu 5 Ġbir ta’ informazzjoni f’isem l-BERS1. Il-BERS għandu jistabbilixxi l-informazzjoni meħtieġa għall-għanijiet tat-twettiq tal-kompiti tal-BERS. Fid-dawl ta’ dan, is-Segretarjat għandu jiġbor din l-informazzjoni fuq bażi regolari u ad hoc , skont id-dispożizzjonijiet ta’ kunfidenzjalità tal-Artikolu 6.2. Is-Segretarjat jista’ jitlob għal informazzjoni, f’forma individwali, fil-qosor jew kollettiva, relatata ma’ istituzzjonijiet jew swieq finanzjarji rilevanti għall-kompiti tal-BERS mill-Awtoritajiet Superviżorji Ewropej u, fil-każijiet speċifikati fl-Artikolu 15 tar-Regolament (KE) Nru …./2009, mill-awtoritajiet ta’ superviżjoni nazzjonali, il-banek ċentrali nazzjonali jew awtoritajiet oħrajn tal-Istati Membri.3. Dan il-ġbir ta’ informazzjoni f’isem il-BERS jista’ jinkludi dejta tal-Komunità, taż-żona tal-euro u dejta nazzjonali aggregata u individwali din tal-aħħar fuq talba motivata. Qabel ma ssir talba għad-dejta, is-Segretarjat għandu l-ewwel iqis l-istatistika eżistenti prodotta, imxerrda u żviluppata kemm mis-Sistema Ewropea tal-Istatistika kif ukoll mill-ESCB u mbagħad jikkonsulta mal-Awtorità ta’ Superviżjoni Ewropea rilevanti, sabiex jiżgura li t-talba tkun waħda proporzjonata.4. Is-Segretarjat għandu jagħmel disponibbli lill-Awtoritajiet Superviżorji Ewropej, l-informazzjoni dwar ir-riskji sistemiċi meħtieġa għat-twettiq tal-kompiti tagħhom.Artikolu 6 Kunfidenzjalità tad-dejta u tad-dokumenti1. Mingħajr preġudizzju għall-applikazzjoni tal-liġi kriminali, kwalunkwe informazzjoni kunfidenzjali li jirċievi s-Segretarjat waqt li jkun qiegħed iwettaq il-kompiti tiegħu ma tistax tiġi żvelata lil kwalunkwe persuna jew awtorità li tkun barra mill-BERS, ħlief f’forma fil-qosor jew aggregata, b’mod li l-istituzzjonijiet finanzjarji individwali ma jkunux jistgħu jiġu identifikati.2. Is-Segretarjat għandu jiżgura l-kunfidenzjalità tad-dokumenti sottomessi lill-BERS u lill-Kumitat ta’ Tmexxija tal-BERS, u tal-proċeduri ta’ dawk il-korpi.3. Il-BĊE għandu jiżgura l-kunfidenzjalità tad-dejta rċevuta għat-twettiq tal-kompiti tiegħu skont din id-Deċiżjoni. Il-BĊE għandu jistabbilixxi mekkaniżmi interni u għandu jadotta regoli interni għall-iżgurar tal-protezzjoni tad-dejta miġbura f’isem l-BERS. Il-persunal tal-BĊE għandu jikkonforma mar-regoli applikabbli relatati mas-segretezza professjonali.4. L-informazzjoni miksuba mill-BĊE bħala riżultat tal-applikazzjoni ta’ din id-Deċiżjoni għandha tintuża biss għall-għanijiet imsemmija fl-Artikolu 2.Artikolu 7 Klawżola ta’ reviżjoniIl-Kunsill għandu jeżamina din id-Deċiżjoni tliet snin wara d-data stabbilita fl-Artikolu 8, fuq il-bażi ta’ rapport mill-Kummissjoni u għandu jiddetermina jekk ikunx meħtieġ li din id-Deċiżjoni tiġi riveduta wara li jkun irċieva opinjoni mill-BĊE.Artikolu 8 ApplikabbiltàDin id-Deċiżjoni għandha tapplika minn JJ/XX/SSSS; [l-istess data tar-Regolament].Artikolu 9 DestinatarjuDin id-Deċiżjoni hija indirizzata lill-Bank Ċentrali Ewropew.Magħmula fi Brussell,Għall-KunsillIl-President [1] ĠU C , , p. .[2] ĠU C , , p. .[3] ĠU C , , p. .[4] COM(2009) 114.[5] COM(2009) 252.[6] ĠU L , , p. .


Avviż Legali Importanti

|

52008PC0669

Proposta għal deċiżjoni tal-Kunsill li tawtorizza t-tqegħid fis-suq ta’ prodotti li fihom, jikkonsistu minn, jew prodotti mis-sojja modifikata ġenetikament MON89788 (MON-89788-1) skont ir-Regolament (KE) Nru 1829/2003 tal-Parlament Ewropew u tal-Kunsill (It-testi bil-Franċiż u bl-Olandiż biss huma awtentiċi) (Test b’rilevanza għaż-ŻEE)  /* KUMM/2008/0669 finali */

	[pic] | KUMMISSJONI TAL-KOMUNITAJIET EWROPEJ |Brussel 22.10.2008KUMM(2008) 669 finaliProposta għalDEĊIŻJONI TAL-KUNSILLli tawtorizza t-tqegħid fis-suq ta’ prodotti li fihom, jikkonsistu minn, jew prodotti mis-sojja modifikata ġenetikament MON89788 (MON-89788-1) skont ir-Regolament (KE) Nru 1829/2003 tal-Parlament Ewropew u tal-Kunsill(It-testi bil-Franċiż u bl-Olandiż biss huma awtentiċi)(Test b’rilevanza għaż-ŻEE)(preżentata mill-Kummissjoni)MEMORANDUM TA’ SPJEGAZZJONIIl-proposta għal Deċiżjoni tal-Kunsill mehmuża tikkonċerna ikel u għalf li fihom, jikkonsistu minn, jew prodotti mis-sojja modifikata ġenetikament MON89788, li dwarha tressqet talba għat-tqegħid fis-suq minn Monsanto Europe S.A. lill-awtorità kompetenti tal-Pajjiżi l-Baxxi fl-31 ta' Ottubru 2006, skont ir-Regolament (KE) Nru 1829/2003 dwar ikel u għalf modifikat ġenetikament.Il-proposta mehmuża tikkonċerna wkoll it-tqegħid fis-suq ta’ prodotti oħrajn li fihom jew jkkonsistu mis-sojja MON89788 għall-istess użi bħal kwalunkwe sojja oħra, ħlief għall-kultivazzjoni.Fil-11 ta' Lulju 2008, l-Awtorità Ewropea dwar is-Sigurtà fl-Ikel tat opinjoni favorevoli skont l-Artikoli 6 u 18 tar-Regolament (KE) Nru 1829/2003 u kkonkludiet li mhuwiex probabbli li t-tqegħid fis-suq tal-prodotti li fihom, jikkonsistu minn, jew prodotti mis-sojja MON89788 kif deskritt fl-applikazzjoni se jkollhom effetti ħżiena fuq is-saħħa tal-bniedem jew tal-annimal jew fuq l-ambjent.F'dan l-isfond, fit-29 ta' Settembru 2008 kien ippreżentat għall-vot lill-Kumitat Permanenti dwar il-Katina Alimentari u s-Saħħa tal-Annimali, abbozz ta' Deċiżjoni tal-Kummissjoni li tawtorizza t-tqegħid fis-suq tal-Komunità ta' prodotti li fihom, jikkonsistu minn, jew prodotti mis-sojja MON89788 modifikata ġenetikament. Il-Kumitat ma ta l-ebda opinjoni: tnax-il Stat Membru (160 vot) ivvutaw favur, sitt Stati Membri (69 vot) ivvutaw kontra, seba’ Stati Membri (106 vot) ma vvutawx u żewġ Stati Membri (10 voti) ma ġewx rappreżentati.Konsegwentement, skont l-Artikolu 35, paragrafu 2 tar-Regolament (KE) Nru 1829/2003 u skont l-Artikolu 5 tad-Deċiżjoni tal-Kunsill 1999/468/KE, il-Kummissjoni jeħtiġilha li tressaq lill-Kunsill proposta relatata mal-miżuri li għandhom jittieħdu, u l-Kunsill ikollu tliet xhur sabiex jaġixxi permezz ta' maġġoranza kwalifikata, u jinforma lill-Parlament.Proposta għalDEĊIŻJONI TAL-KUNSILLli tawtorizza t-tqegħid fis-suq ta’ prodotti li fihom, jikkonsistu minn, jew prodotti mis-sojja modifikata ġenetikament MON89788 (MON-89788-1) skont ir-Regolament (KE) Nru 1829/2003 tal-Parlament Ewropew u tal-Kunsill(It-testi bil-Franċiż u bl-Olandiż biss huma awtentiċi)(Test b’rilevanza għaż-ŻEE)IL-KUNSILL TAL-UNJONI EWROPEA,Wara li kkunsidra t-Trattat li jistabbilixxi l-Komunità Ewropea,Wara li kkunsidra r-Regolament (KE) Nru 1829/2003 tal-Parlament Ewropew u tal-Kunsill tat-22 ta' Settembru 2003 dwar ikel u għalf modifikat ġenetikament[1], u b'mod partikulari l-Artikoli 7(3) u 19(3) tiegħu,Wara li kkunsidra l-proposta mill-Kummissjoni,Billi:(1) Fil-31 ta' Ottubru 2006, Monsanto Europe S.A., ressqet applikazzjoni lill-awtorità kompetenti tal-Pajjiżi l-Baxxi, skont l-Artikoli 5 u 17 tar-Regolament (KE) Nru 1829/2003, għat-tqegħid fis-suq tal-ikel, ingredjenti tal-ikel, u għalf li fihom, jikkonsistu minn, jew prodotti mis-sojja MON89788 ('l-applikazzjoni').(2) L-applikazzjoni tkopri wkoll it-tqegħid fis-suq ta' prodotti oħrajn li fihom jew jikkonsistu mis-sojja MON89788 għall-istess użi bħal kwalunkwe sojja oħra ħlief għall-kultivazzjoni. Għalhekk, skont l-Artikoli 5(5) u 17(5) tar-Regolament (KE) Nru 1829/2003, din tinkludi d-dejta u t-tagħrif meħtieġa mill-Annessi III u IV tad-Direttiva 2001/18/KE tal-Parlament Ewropew u tal-Kunsill tat-12 ta’ Marzu 2001 dwar ir-rilaxx intenzjonat fl-ambjent ta' organiżmi modifikati ġenetikament u li tħassar id-Direttiva tal-Kunsill 90/220/KEE[2] u tagħrif u konklużjonijiet dwar il-valutazzjoni tar-riskju mwettqa skont il-prinċipji stipulati fl-Anness II tad-Direttiva 2001/18/KE.(3) Fil-11 ta' Lulju 2008, l-Awtorità Ewropea dwar is-Sigurtà fl-Ikel ('EFSA') tat opinjoni favorevoli skont l-Artikoli 6 u 18 tar-Regolament (KE) Nru 1829/2003 u kkonkludiet li mhuwiex probabbli li t-tqegħid fis-suq tal-prodotti li fihom, jikkonsistu minn, jew prodotti minn MON89788 kif deskritt fl-applikazzjoni ('il-prodotti') se jkollhom effetti ħżiena fuq is-saħħa tal-bniedem jew tal-annimal jew fuq l-ambjent fil-kuntest tal-użi intenzjonati tagħhom[3]. Fl-opinjoni tagħha, l-EFSA qieset il-mistoqsijiet speċifiċi kollha u t-tħassib kollu li tressqu mill-Istati Membri fil-kuntest tal-konsultazzjoni tal-awtoritajiet kompetenti nazzjonali kif previst fl-Artikoli 6(4) u 18(4) ta' dan ir-Regolament.(4) Fl-opinjoni tagħha, l-EFSA kkonkludiet ukoll li l-pjan ta' monitoraġġ tal-ambjent, li jikkonsisti fi pjan ta' monitoraġġ ġenerali, li kien tressaq mill-applikant huwa konformi mal-użu intenzjonat tal-prodotti.(5) Wara li jitqiesu dawn il-kunsiderazzjonijiet, għandha tingħata l-awtorizzazzjoni għall-prodotti.(6) Għandu jiġi assenjat identifikatur uniku għal kull OMĠ kif previst fir-Regolament tal-Kummissjoni (KE) Nru 65/2004 tal-14 ta’ Jannar 2004 li jistabbilixxi sistema għall-iżvilupp u l-assenjazzjoni ta’ identifikaturi uniċi għal organiżmi modifikati ġenetikament[4].(7) Fuq il-bażi tal-opinjoni mogħtija mill-EFSA, l-ebda rekwiżiti tat-tikkettjar speċifiċi għajr dawk stipulati fl-Artikoluº13(1) u 25(2) tar-Regolament (KE) Nruº1829/2003, ma jidhru meħtieġa għall-ikel, ingredjenti tal-ikel u għalf li fihom, jikkonsistu minn, prodotti mis-sojja MON89788. Madankollu, sabiex jiġi żgurat l-użu tal-prodotti fi ħdan il-limiti ta’ din l-awtorizzazzjoni prevista minn din id-Deċiżjoni, it-tikkettjar tal-għalf li fih jew li jikkonsisti minn OMĠ u prodotti oħra li mhumiex ikel jew għalf li jkun fihom jew jikkonsistu minn OMĠ li ntalbet l-awtorizzazzjoni tagħhom, għandhom juru b’mod ċar li l-prodotti kkonċernati m’għandhomx jintużaw għall-kultivazzjoni.(8) L-istess, l-opinjoni tal-EFSA ma tiġġustifikax l-impożizzjoni ta’ kondizzjonijiet jew restrizzjonijiet speċifiċi għat-tqegħid fis-suq u/jew kondizzjonijiet jew restrizzjonijiet speċifiċi għall-użu u l-ġarr, inklużi r-rekwiżiti ta’ monitoraġġ ta’ wara t-tqegħid fis-suq, u l-ebda kondizzjonijiet speċifiċi għall-protezzjoni ta’ ekosistemi/ambjent u/jew żoni ġeografiċi partikolari, kif previst fil-punt (e) tal-Artikoli 6(5) nru 18(5) tar-Regolament (KE) Nru 1829/2003.(9) L-informazzjoni rilevanti kollha dwar l-awtorizzazzjoni tal-prodotti għandha tiddaħħal fir-reġistru Komunitarju tal-ikel u l-għalf modifikat ġenetikament, kif previst fir-Regolament (KE) Nru 1829/2003.(10) L-Artikolu 4(6) tar-Regolament (KE) Nru 1830/2003 tal-Parlament Ewropew u tal-Kunsill tat-22 ta' Settembru 2003 dwar it-traċċabilità u l-ittikkettjar ta' organiżmi modifikati ġenetikament u t-traċċabilità ta' prodotti tal-ikel u għalf prodotti minn organiżmi modifikati ġenetikament u li jemenda d-Direttiva 2001/18/KE[5], jistipula l-ħtiġijiet tal-ittikkettjar għal prodotti li jikkonsistu minn, jew li fihom l-OMĠ.(11) Din id-Deċiżjoni għandha tiġi mgħarrfa permezz tal-Clearing House dwar il-Bijosigurtà lill-Partijiet fil-Protokoll ta’ Cartagena dwar il-Bijosigurtà mal-Konvenzjoni dwar id-Diversità Bijoloġika, skont l-Artikoli 9(1) u 15(2)(c) tar-Regolament (KE) Nru 1946/2003 tal-Parlament Ewropew u tal-Kunsill tal-15 ta’ Lulju 2003 dwar il-movimenti transkonfinali ta’ organiżmi modifikati ġenetikament[6].(12) L-applikant ġie kkonsultat dwar il-miżuri stipulati f’din id-Deċiżjoni.(13) Il-Kumitat Permanenti dwar il-Katina Alimentari u s-Saħħa tal-Annimali ma tax opinjoni fil-limitu taż-żmien stabbilit mill-President tiegħu,ADOTTAT DIN ID-DEĊIŻJONI:Artikolu 1 Organiżmu modifikat ġenetikament u identifikatur unikuIs-sojja modifikata ġenetikament ( Glycine max ) MON89788, kif inhu speċifikat fil-puntº(b) tal-Anness ma’ din id-Deċiżjoni, hi assenjata l-identifikatur uniku MON-89788-1, kif previst fir-Regolament (KE) Nruº65/2004.Artikolu 2AwtorizzazzjoniIl-prodotti li ġejjin huma awtorizzati għall-finijiet tal-Artikoli 4(2) u 16(2) tar-Regolament (KE) Nru 1829/2003, skont il-kondizzjonijiet stipulati f’din id-Deċiżjoni:(a) ikel u ingredjenti tal-ikel li fihom, jikkonsistu minn, jew prodotti mis-sojja MON-89788-1;(b) ikel li fih, jikkonsisti minn, jew prodott mis-sojja MON-89788-1;(c) prodotti għajr ikel u għalf li fihom jew li jikkonsistu mis-sojja MON-89788-1 għall-istess użi bħal kwalunkwe sojja oħra ħlief għall-kultivazzjoni.Artikolu 3 It-tikkettjar1. Għall-finijiet tar-rekwiżiti tal-ittikkettjar stabbiliti fl-Artikoliº13(1) u 25(2) tar-Regolament (KE) Nru 1829/2003 u fl-Artikoluº4(6) tar-Regolament (KE) Nru 1830/2003, l-'isem tal-organiżmu' għandu jkun 'sojja'.2. Il-kelmiet 'mhux għall-kultivazzjoni' għandhom jidhru fuq it-tikketta tal-prodotti li fihom jew li jikkonsistu mis-sojja MON-89788-1 imsemmija fl-Artikolu 2(b) u (c) u fid-dokumenti li jakkompanjawhom.Artikolu 4 Monitoraġġ għal effetti ambjentali1. Id-detentur tal-awtorizzazzjoni għandu jiżgura li l-pjan ta' monitoraġġ għall-effetti ambjentali, kif speċifikat fil-punt (h) tal-Anness, jiddaħħal fis-seħħ u jiġi implimentat.2. Id-detentur tal-awtorizzazzjoni għandu jressaq lill-Kummissjoni rapporti annwali dwar l-implimentazzjoni u r-riżultati tal-attivitajiet imfassla fil-pjan ta' monitoraġġ.Artikolu 5Reġistru KomunitarjuIt-tagħrif stipulat fl-Anness ta' din id-Deċiżjoni għandu jiddaħħal fir-reġistru Komunitarju tal-ikel u l-għalf modifikati ġenetikament, kif previst fl-Artikolu 28 tar-Regolament (KE) Nru 1829/2003.Artikolu 6Detentur tal-awtorizzazzjoniId-dententur tal-awtorizzazzjoni għandu jkun Monsanto Europe S.A., il-Belġju, li jirrappreżenta lil Monsanto Company, l-Istati Uniti tal-Amerika.Artikolu 7ValiditàDin id-Deċiżjoni għandha tapplika għal perjodu ta' 10 snin mid-data tan-notifika tagħha.Artikolu 8DestinatarjuDin id-Deċiżjoni hija indirizzata lil Monsanto Europe S.A., Avenue de Tervuren 270-272, B-1150 Brussell – il-Belġju.Magħmula fi Brussell,Għall-KunsillIl-PresidentANNESS(a) Applikant u d-Detentur tal-awtorizzazzjoni:Isem : Monsanto Europe S.A.Indirizz: Avenue de Tervuren 270-272, B-1150 Brussell, Il-BelġjuF'isem Monsanto Company - 800 N. Lindbergh Boulevard – St. Louis, Missouri 63167 - l-Istati Uniti tal-Amerika.(b) Isem u speċifikazzjoni tal-prodotti:(1) Ikel u ingredjenti tal-ikel li fihom, jikkonsistu minn, jew prodotti mis-sojja MON-89788-1;(2) Ikel li fih, jikkonsisti minn, jew prodott mis-sojja MON-89788-1;(3) Prodotti għajr ikel u għalf li fihom jew li jikkonsistu mis-sojja MON-89788-1 għall-istess użi bħal kwalunkwe sojja oħra ħlief għall-kultivazzjoni.Is-sojja MON-89788-1 modifikata ġenetikament, kif deskritta fl-applikazzjoni, tesprimi l-proteina CP4 EPSPS li tittollera l-erbiċida glifosat.(c) L-ittikkettjar:(1) Għall-finijiet tar-rekwiżiti speċifiċi tal-ittikkettjar stabbiliti fl-Artikoli 13(1) u 25(2) tar-Regolament (KE) Nru 1829/2003 u fl-Artikolu 4(6) tar-Regolament (KE) Nru 1830/2003, ‘isem l-organiżmu’ għandu jkun ‘sojja’;(2) Il-kelmiet 'mhux għall-kultivazzjoni' għandhom jidhru fuq it-tikketta tal-prodotti li fihom jew li jikkonsistu mis-sojja MON-89788-1 msemmija fl-Artikolu 2(b) u (c) ta' din id-Deċiżjoni u fid-dokumenti li jakkompanjawhom.(d) Metodu għall-identifikazzjoni:-  Metodu fil-ħin reali speċifiku għall-avveniment ibbażat fuq il-PCR għall-kwantifikazzjoni tas-sojja MON-89788-1;-  Ivvalidat fuq żrieragħ mil-laboratorju ta’ referenza Komunitarju stabbilit skont ir-Regolament (KE) Nru 1829/2003, ippubblikat fuq http://gmo-crl.jrc.ec.europa.eu/statusofdoss.htm;-  Materjal ta' Referenza: AOCS 0906-A u AOCS 0906-B aċċessibbli permezz ta' American Oil Chemists Society (AOCS) f'http://www.aocs.org/tech/crm/soybean.cfm.(e) Identifikatur uniku:MON-89788-1(f) Tagħrif mitlub skont l-Anness II tal-Protokoll ta' Cartagena dwar il-Bijosigurtà mal-Konvenzjoni dwar id-Diversità Bijoloġika:Clearing House tal-Bijosikurezza, Rekord ID: ara [ għandha timetla meta jiġi mgħarraf ].(g) Kondizzjonijiet jew restrizzjonijiet rigward it-tqegħid fis-suq, l-użu jew il-ġarr tal-prodotti:Mhux meħtieġa.(h) Il-pjan ta' monitoraġġIl-pjan ta' monitoraġġ għal effetti ambjentali li jikkonforma mal-Anness VII tad-Direttiva 2001/18/KE.[Ħolqa: pjan ippubblikat fuq l-internet ](i) Rekwiżiti ta' monitoraġġ wara t-tqegħid fis-suq għall-użu tal-ikel għal konsum mill-bniedemMhux meħtieġa.Nota: il-ħolqiet għal dokumenti rilevanti jista' jkollhom bżonn jiġu emendati minn żmien għall-ieħor. Dawn il-modifiki se jkunu disponibbli għall-pubbliku permezz tal-aġġornament tar-reġistru Komunitarju tal-ikel u l-għalf modifikati ġenetikament. [1] ĠU L 268, 18.10.2003, p 1.[2] ĠU L 106, 17.4.2001, p .[3] http://www.efsa.europa.eu/EFSA/efsa_locale-1178620753816_1178620787358.htm[4] ĠU L 10, 16.1.2004, p. 5.[5] ĠU L 268, 18.10.2001, p. 24.[6] ĠU L 287, 5.11.2003, p. 1.


Avviż Legali Importanti

|

52008PC0685(01)

Proposta ta’ deċiżjoni tal-Kunsill rigward il-firma f’isem il-Komunità u l-applikazzjoni provviżorja tal-Ftehim bejn il-Komunità Ewropea u l-Konfederazzjoni Żvizzera dwar il-kummerċ ta’ prodotti agrikoli  /* KUMM/2008/0685 finali */

	[pic] | KUMMISSJONI TAL-KOMUNITAJIET EWROPEJ |Brussel 7.11.2008KUMM(2008) 685 finali2008/0202 (AVC)Proposta ta’DEĊIŻJONI TAL-KUNSILLrigward il-firma f’isem il-Komunità u l-applikazzjoni provviżorja tal-Ftehim bejn il-Komunità Ewropea u l-Konfederazzjoni Żvizzera dwar il-kummerċ ta’ prodotti agrikoliProposta ta’DEĊIŻJONI TAL-KUNSILLli tapprova l-Ftehim bejn il-Komunità Ewropea u l-Konfederazzjoni Żvizzera li jemenda l-ftehim bejn il-Komunità Ewropea u l-Konfederazzjoni Żvizzera dwar il-kummerċ ta’ prodotti agrikoli(preżentati mill-Kummissjoni)NOTA SPJEGATTIVAIl-Ftehim bejn il-Komunità Ewropea u l-Konfederazzjoni Żvizzera dwar il-kummerċ ta’ prodotti agrikoli (minn hawn ’il quddiem: “il-ftehim agrikolu”) daħal fis-seħħ fl-1 ta’ Ġunju 2002.Il-Konfederazzjoni Żvizzera ntrabtet li tiġbor fil-leġiżlazzjoni nazzjonali tagħha d-dispożizzjonijiet tad-Direttivi Nru°91/496/KEE tal-Kunsill tal-15 ta’ Lulju 1991 li jiffissaw il-prinċipji dwar l-organizzazzjoni ta’ kontrolli veterinarji għall-annimali li jkunu ġejjin minn terzi pajjiżi u introdotti fil-Komunità u li jemendaw id-Direttivi 89/662/KEE, 90/425/KEE u 90/675/KEE, Nru°97/78/KE tal-Kunsill tat-18 ta’ Diċembru 1997 li jistabbilixxu l-prinċipji li jirregolaw l-organizzazzjoni tal-verifiki veterinarji fuq prodotti li jidħlu fil-Komunità minn pajjiżi terzi, tad-Direttiva 2002/99/KE tas-16 ta’ Diċembru 2002 li tistabbilixxi r-regoli sanitarji għall-annimali u li jiddeterminaw il-produzzjoni, l-ipproċessar, id-distribuzzjoni u l-introduzzjoni ta’ prodotti li joriġinaw mill-annimali u li huma għall-konsum uman, tar-Regolament (KE) Nru°882/2004 tal-Parlament Ewropew u tal-Kunsill tad-29 ta’ April 2004 dwar il-kontrolli uffiċjali mwettqa biex tiġi żgurata l-verifika tal-konformità mal-liġi tal-għalf u l-ikel, mas-saħħa tal-annimali u mar-regoli dwar il-benesseri tal-annimali u tal-ġabra ta’ dispożizzjonijiet meħuda għall-applikazzjoni tagħhom fil-qasam tal-kontroll ta’ importazzjonijiet ġejjin minn pajjiżi terzi għall-Unjoni Ewropea.Il-Konfederazzjoni Żvizzera ntrabtet li tiġbor fil-leġiżlazzjoni nazzjonali tagħha id-dispożizzjonijiet tar-Regolament (KE) Nru°998/2003 tal-Parlament Ewropew u tal-Kunsill tas-26 ta' Mejju 2003 dwar il-ħtiġijiet rigward is-saħħa tal-annimali li japplikaw għall-moviment mhux kummerċjali ta' pets, u li jemenda d-Direttiva 92/65/KEE tal-Kunsill.Ikun jaqbel li bħala konsegwenza jkunu adattati d-dispożizzjonijiet tal-Anness 11 tal-ftehim agrikolu. Fil-25 ta’ Ottubru 2004 l-Kunsill kien awtorizza lill-Kummissjoni biex tiftaħ in-negozjati mal-Konfederazzjoni Żvizzera bil-ħsieb li jkun emendat il-ftehim agrikolu, li jkun aġġornat u jkunu aġġustati d-dispożizzjonijiet tiegħu, (SEC(2004) 1043 F tat-12 ta' Awwissu 2004). Skont id-dispożizzjonijiet tal-Artikolu 5, paragrafu 2 tal-Ftehim Agrikolu, l-Anness 11 huwa eskluż mill-proċedura ta' emendi stabbilita fl-Artikolu 11 tiegħu. L-emenda tal-Anness 11 trid ukoll tkun approvata permezz ta' proċedura identika għal dik tal-Ftehim Agrikolu.L-applikazzjoni provviżorja ta' din id-Deċiżjoni, fl-istennija tat-tlestija ta' proċeduri interni tal-partijiet, tippermetti li jittieħdu in konsiderazzjoni t-tibdiliet kaġunati bl-emenda ta' appendiċi tal-Anness 11 u l-irtirar ta' verifiki veterinarji fil-fruntieri b'seħħ mill-1 ta' Jannar 2009.Il-Kummissjoni ppreżentat ukoll lill-Kunsill il-proposti għal żewġ Deċiżjonijiet, rispettivament fuq il-firma bl-applikazzjoni provviżorja u fuq il-konklużjoni tal-Ftehim bejn il-Konfederazzjoni Żvizzera u l-Komunità Ewropea fuq l-emenda tal-Anness 11 tal-Ftehim bejn il-Komunità Ewropea u l-Konfederazzjoni Żvizzera tal-21 ta' Ġunju 1999 dwar il-kummerċ ta' prodotti agrikoli, kif preżentati fl-annessi.Din id-deċiżjoni ma għandha ebda effett finanzjarju fuq il-baġit tal-Komunità Ewropea.L-emenda tal-Ftehim bejn il-Komunità Ewropea u l-Konfederazzjoni Żvizzera dwar il-kummerċ ta' prodotti agrikoli se tkun ippubblikata f' Il-Ġurnal Uffiċjali tal-Unjoni Ewropea.Proposta ta’DEĊIŻJONI TAL-KUNSILLta'rigward il-firma f’isem il-Komunità u l-applikazzjoni provviżorja tal-Ftehim bejn il-Komunità Ewropea u l-Konfederazzjoni Żvizzera dwar il-kummerċ ta’ prodotti agrikoliIL-KUNSILL TAL-UNJONI EWROPEA,wara li kkunsidra t-Trattat li jistabbilixxi l-Komunità Ewropea, u b’mod partikulari l-Artikoli tiegħu 133 u 310 flimkien mal-Artikolu 300, paragrafu 2, it-tieni subinċiż,wara li kkunsidra l-proposta tal-Kummissjoni,qies dan li ġej:1.  Fil-25 ta’ Ottubru 2004 l-Kunsill kien awtorizza lill-Kummissjoni biex tiftaħ negozjati mal-Konfederazzjoni Żvizzera bil-ħsieb li jkun emendat il-Ftehim agrikolu, li jkun aġġornat u jkunu aġġustati d-dispożizzjonijiet tiegħu, (SEC(2004) 1043 F tat-12 ta’ Awwissu 2004);2.  Il-Komunità u l-Konfederazzjoni Żvizzera nnegozjaw Ftehim li jemenda l-Anness 11 tal-ftehim bejn il-Komunità Ewropea u l-Konfederazzjoni Żvizzera tal-21 ta’ Ġunju 1999 dwar il-kummerċ ta’ prodotti agrikoli;3.  Dan il-Ftehim għandu japplika provviżorjament b’seħħ mill-1 ta’ Jannar 2009 bl-istennija li jkunu kompluti l-proċeduri interni tal-partijiet;4.  B’riżerva tal-konklużjoni tiegħu f’data ulterjuri, jaqbel li jkun iffirmat il-Ftehim ippreżentat fl-Anness.IDDEĊIEDA:Artikolu 1Il-firma tal-Ftehim bejn il-Komunità Ewropea u l-Konfederazzjoni Żvizzera li jemenda l-Ftehim bejn il-Komunità Ewropea u l-Konfederazzjoni Żvizzera dwar il-kummerċ ta’ prodotti agrikoli hija approvata f’isem il-Komunità, b’riżerva tal-konklużjoni tal-imsemmi Ftehim f’data ulterjuri.It-test tal-Ftehim huwa mehmuż fl-Anness fid-Deċiżjoni attwali.Artikolu 2Il-President tal-Kunsill huwa awtorizzat li jinnomina persuna/i ta’ ħila biex tiffirma/jiffirmaw il-Ftehim, f’isem tal-Komunità, b’riżerva tal-konklużjoni tiegħu.Artikolu 3Sakemm ikunu kompluti l-proċeduri meħtieġa għall-konklużjoni tiegħu, il-Ftehim ikun japplika provviżorjament b’seħħ mill-1 ta’ Jannar 2009, skont id-dispożizzjonijiet previsti fl-Artikolu 3 tal-Ftehim mehmuż fl-Anness.Artikolu 4Din id-Deċiżjoni attwali se tkun ippubblikata f' Il-Ġurnal Uffiċjali tal-Unjoni Ewropea .Magħmula fi Brussell,Għall-KunsillIl-President2008/0202 (AVC)Proposta ta’DEĊIŻJONI TAL-KUNSILLta'li tapprova l-Ftehim bejn il-Komunità Ewropea u l-Konfederazzjoni Żvizzera li jemenda l-ftehim bejn il-Komunità Ewropea u l-Konfederazzjoni Żvizzera dwar il-kummerċ ta’ prodotti agrikoliIL-KUNSILL TAL-UNJ ONI EWROPEA,wara li kkunsidra t-Trattat li jistabblixxi l-Komunità Ewropea, u b’mod partikolari l-Artikoli 133 u 310 tiegħu flimkien mal-Artikolu 300(3), it-tieni subinċiż,wara li kkunsidra l-proposta tal-Kummissjoni,wara li kkunsidra l-opinjoni skont il-Parlament Ewropew,iqis dan li ġej:5.  Il-Kummissjoni kienet innegozjat, f’isem il-Komunità Ewropea, ftehim li jemenda l-Anness 11 tal-ftehim bejn il-Komunità Ewropea u l-Konfederazzjoni Żvizzera tal-21 ta’ Ġunju 1999 dwar il-kummerċ ta’ prodotti agrikoli;6.  Dan il-Ftehim kien iffirmat f’isem il-Komunitá Ewropea fl-xx.xx.2008, b’riżerva tal-konklużjoni tiegħu f’data ulterjuri, skont id-Deċiżjoni tal-Kunsill xx/xxx/KE tal-xx.xx.2008;7.  Jaqbel li jkun approvat il-Ftehim.IDDEĊIEDA:Artikolu 1Il-Ftehim bejn il-Komunitá Ewropea u l-Konfederazzjoni Żvizzera li jemenda l-Ftehim bejn il-Komunità Ewropea u l-Konfederazzjoni Żvizzera dwar il-kummerċ ta’ prodotti agrikoli huwa approvat, f’isem il-Komunità Ewropea.It-test tal-ftehim huwa mehmuż fl-Anness tad-Deċiżjoni attwali.Artikolu 2Id-Deċiżjoni attwali tkun ippubblikata fil- Ġurnal Uffiċjali tal-Unjoni Ewropea .Magħmula fi Brussell,Għall-KunsillIl-PresidentL-ANNESSFtehim bejn il-Konfederazzjoni Żvizzera u l-Komunità Ewropea li jemenda l-Anness 11 tal-ftehim bejn il-Komunità Ewropea u l-Konfederazzjoni Żvizzera tal-21 ta’ Ġunju 1999 dwar il-kummerċ ta’ prodotti agrikoliIL-KOMUNITÀ EWROPEA, minn hawn ’il quddiem imsejħa "il-Komunità ", uIL-KONFEDERAZZJONI ŻVIZZERA, minn hawn ’il quddiem imsejħa "l-Iżvizzera ",minn hawn ’il quddiem imsejħa "il-partijiet ",iqisu dan li ġej:(1) il-ftehim bejn il-Komunità Ewropea u l-Konfederazzjoni Żvizzera tal-21 ta’ Ġunju 1999 dwar il-kummerċ ta’ prodotti agrikoli, minn hawn ’il quddiem imsejjaħ il-Ftehim, daħal fis-seħħ fl-1 ta’ Ġunju 2002,(2) l-Anness 11 tal-Ftehim jikkonċerna l-miżuri sanitarji u żootekniċi li japplikaw għall-kummerċ ta’ annimali ħajjin u ta’ prodott tal-annimali, minn hawn ’il quddiem imsejjaħ "l-Anness 11",(3) l-Iżvizzera ntrabtet li tpoġġi fil-leġiżlazzjoni tagħha id-dispożizzjonijiet tar-Regolament (KE) Nru 998/2003 tal-Parlament Ewropew u tal-Kunsill tas-26 ta’ Mejju 2003 rigward il-kundizzjonijiet tar-regoli sanitarji applikabbli għall-movimenti ta’ mhux kummerċjali ta’ pets, u li jemenda d-Direttiva 92/65/KEE tal-Kunsill[1]. Il-Partijiet għandhom bħala konsegwenza jemendaw il-Ftehim biex jinżamm kont tal-estensjoni tal-qasam tal-applikazzjoni tiegħu għall-moviment mhux kummerċjali ta’ pets,(4) l-Iżvizzera ntrabtet li tiġbor fil-leġiżlazzjoni tagħha d-dispożizzjonijiet tad-Direttivi 91/496/KEE tal-Kunsill tal-15 ta’ Lulju 1991 li tiffissa l-prinċipji dwar l-organizzazzjoni ta’ kontrolli veterinarji għall-annimali li jkunu ġejjin minn terzi pajjiżi u introdotti fil-Komunità u li temenda d-direttivi 89/662/KEE, 90/425/KEE u 90/675/KEE[2], Nru 97/78/KE tal-Kunsill tat-18 ta’ Diċembru 1997 li tiffissa l-prinċipji dwar l-organizzazzjoni ta’ kontrolli veterinarji għall-prodotti li jkunu ġejjin minn terzi pajjiżi u introdotti fil-Komunità[3], tad-Direttiva 2002/99/KE tas-16 ta’ Diċembru 2002 li tistabbilixxi r-regoli sanitarji għall-annimali u li jiddeterminaw il-produzzjoni, l-ipproċessar, id-distribuzzjoni u l-introduzzjoni ta’ prodotti li joriġinaw mill-annimali u li huma għall-konsum uman [4] , tar-Regolament (KE) Nru°882/2004 tal-Parlament Ewropew u tal-Kunsill tad-29 ta’ April 2004 dwar il-kontrolli uffiċjali mwettqa biex tiġi żgurata l-verifika tal-konformità mal-liġi tal-għalf u l-ikel, mas-saħħa tal-annimali u mar-regoli dwar il-benesseri tal-annimali [5] u tal-ġabra ta’ dispożizzjonijiet meħuda għall-applikazzjoni tagħhom fil-qasam tal-kontroll ta’ importazzjonijiet ġejjin minn terzi pajjiżi għall-Unjoni Ewropea u li l-Partijiet għandhom bħala konsegwenza jadattaw id-dispożizzjonijiet tal-Ftehim ,(5) l-emendi u l-aġġustamenti li saru bl-evoluzzjoni rispettiva għal leġiżlazzjonijiet li jevitaw l-awtorizzazzjoni mogħtija mill-Kumitat imħallat veterinarju. Huwa għalhekk meħtieġ li jkun aġġornat u emendat l-Anness 11 tal-Ftehim.QABLU DWAR ID-DISPOŻIZZJONIJIET LI ĠEJJIN:Artikolu 11. It-tielet inċiż jiżdied fl-aħħar tal-paragrafu 1 tal-Artikolu 1 tal-Anness 11:"( fuq il-movimenti mhux kummerċjali ta’ pets.".2. It-titolu tat-Titolu I tal-Anness 11 huwa emendat kif ġej:"Kummerċ ta’ annimali ħajjin, l-isperma, il-bajd u l-embrijuni tagħhom u movimenti mhux kummerċjali ta’ pets".3. L-Artikolu 3 tat-Titolu I tal-Anness 11 jinbidel bid-dispożizzjonijiet li ġejjin:"Artikolu 3Il-Partijiet iridu li l-kummerċ ta’ annimali ħajjin, l-isperma, il-bajd, l-embrijuni tagħhom u l-movimenti mhux kummerċjali ta’ pets isir skont il-leġiżlazzjonijiet li huma msemmija fl-Appendiċi 2. L-applikazzjoni ta’ dawn il-leġiżlazzjonijiet hija soġġetta għall-modalitajiet partikulari stipulati fl-istess Appendiċi."Artikolu 2L-Artikoli 15 tal-Anness 11 qed jinbidel kif ġej:"Artikolu 15 Prodotti tal-annimali: kontrolli fil-fruntieri u miżatiIl-kontrolli dwar il-kummerċ bejn il-Komunità u l-Iżvizzera ta’ prodotti tal-annimali jsru skont id-dispożizzjonijiet tal-Appendiċi 10."Artikolu 3Il-Ftehim preżenti jkun ratifikat jew approvat mill-Partijiet skont il-proċeduri interni tagħhom.Il-Partijiet jinnotifikaw lil xulxin bit-twettiq ta’ dawn il-proċeduri.Huwa japplika provviżorjament b’seħħ mill-1 ta’ Jannar 2009 bl-istennija li jkunu kompluti dawn il-proċeduri.Artikolu 4Il-Ftehim preżenti jkun stabbilit b’żewġ kopji fil-lingwa Ġermaniża, Ingliża, Bulgara, Daniża, Spanjola, Estonjana, Finlandiża, Franċiża, Griega, Ungeriża, Irlandiża, Taljana, Latvjana, Litwanjana, Maltija, Olandiża, Pollakka, Portugiża, Rumena, Slovakka, Slovena, Żvediża u Ċeka, kull wieħed minn dawn it-testi jkun awtentiku l-istess.Bix-xhieda, il-plenipotenzjarji qegħdu l-firma tagħhom fil-qiegħ tal-Ftehim preżenti.Magħmul ..., il- …Għall-Komunità EwropeaGħall-Konfederazzjoni Żvizzera [1] ĠU L 146, 13.6.2003, p. 1.[2] ĠU L 268, 24.9.1991, p. 56.[3] ĠU L 24, 30.1.1998, p. 9.[4] ĠU L 18, 23.1.2003, p. 11.[5] ĠU L 165, 30.4.2004, p. 1.